‘Bigarren belaunaldiak lekukoa hartu duela esan daiteke Americano filma ikusita.’\n‘Arriya filma edonori gomendatzen diot; bestelako itxura eman arren, oso unibertsala da. Gure zinema eta imajinarioa aberasten duen lan ederra.’\n‘Zuri-beltzean filmatutako pelikula zorrotza, antzeztaldearen lan gogoangarria lagun duena; zinema-egintza soil batean, haragizko izakiekin, eskukada bat giza egia, berebiziko ezkortasuna eta etsipenak jotako pertsonaien zorigaitzak oharkabean jasotzen dituen kamera bat.’\n‘Ripsteinek (pozoituta) oparitu digun lan hau, Ripstein hutsa da. Testuak pasioa, gehiegikeria eta belztasuna igortzen dizkigu.’\n‘Ripsteinek porrota deskribatzen du haragi bizitan, herdoilduta zirudien talentuarekin.’\n‘Lehendabiziko mugimendutik hasita, ohean etzanik dagoen emakume-aldakaren arabesko sentsuala, bihurgune zorabiagarriak; Ripstein galdutako paradisuaren bila abiatu da.\n‘Hunkitu eta entretenitu egiten gaitu, garai bateko zinemaren xarma eta egungoaren modernitatea uztarturik.’\n‘Aukera bat emanez gero, oso gustura ikusten da, eta hitzak ez dira faltan sumatzen.’\n‘Egokitzapen honen alderdirik onena ez da hain abila izatea, hain arina, hain ikusgarria, hain jostaria, eta horren ondo muntatua, erritmoak eta koreografiak horren ondo egokituta (...) onena hori eta gainerako guztia da.’\n‘Film entretenigarria eta landua, inori huts egiten ez diona, garai bateko abenturazaleen dibertsioari dagokionez.’


Euskara/ UDAL ADMINISTRAZIOA\nUrretxuko udal liburutegiak bere zerbitzuak haundituko ditu urtarrilaren 9tik aurrera; ordutegia luzatuko du, guztira bost ordu eta erdi, prestazio eta jarduera gehiago emateaz gain. Datorren astelehenetik aurrera liburutegiak ordutegi hau izango du lanegunetan: goizez, 11:00 - 13:00, eta arratsaldez, 16:30 � 20:00; beraz, arratsaldean ordu erdi lehenago irekiko du. 2017ko Udal aurrekontua onartu da\n8,7 milioi euroko aurrekontua onartu du Urretxuk 2017 urterako\n2017ko udal aurrekontuen inguruan egingo diren bileretarako gonbidapena herritarrei\nHerritarrekin egingo diren bileren egutegia\nEUDEL Euskadiko Udalen Elkarteak Nizako atzoko atentatua gaitzetsi du eta gonbidapena luzatu die Udalei gaur, uztailaren 15ean, eguerdiko 12:00etan, bost minutuko isileko elkarretaratzeak konbokatzeko, bertan guztion gaitzespena eta elkartasuna adierazteko.\nElur alertaren aurrean, udalak neurri bereziak hartu ditu\nUdalaren eta herritarren elkarlana funtsezkoa da kasu hauetan, eta hainbat baliabide jarri dira horretarako.\nKultur Etxeak herritarrentzako sarbidea aldatu du\nAte berri honekin, herritar guztiei sarrera bakar bat eskainiko die kultur etxeak, honekin, Urretxu irisgarriago eta justuago baterako bidean pausuak ematen jarraituz.\n5 langile kontratatzeko deialdia\nUrretxuko Udalak 5 langile kontratatuko ditu: · Igeltserotzako 1. mailako ofizial bat, bi hilabeterako (uztaila eta ...\nKalerrotako asfaltatze-lanak, atzeratuta\nEguraldia dela-eta, ostiraletik larunbaterako gauera atzeratu behar izan dira.\nKalerrota kalean lanak\nUrretxuko Udalak Kalerrota kalean egingo diren asfaltatze lanak direla eta Bandoa luzatu du egongo diren aldaketen berri emateko\nOlatz Zugastiren kontzertua martxoaren 25ean\nMartxoaren 25ean Olatz Zugastiren kontzertua izango dugu Urretxuko Labeaga aretoan, arratsaldeko 20:30ean. Antolatzaileak Urretxu eta Zumarragako udalak dira, Laboral kutxa laguntzailea delarik. Sarrerak salgai izango dira otsailaren 22tik aurrera Ederrena pilotalekuko tabernan, 10:00-13:00 eta 17:00-21:00 ordutegian.\nMusika entsegu lokaletarako eskariak aurkezteko epea zabalik\nOhar honen bidez udalek dei egiten de Urretxu eta Zumarragako musika taldeei kontenedoreak entsegu lokal modura erabili ahal izateko eskabidea udaletxeetako erregistroan aurkezteko (Urretxun edo Zumarragan). Eskariak aurkezteko epea zabalik da, otsailaren 22ko 15:00ak arte.\nUrretxu eta Zumarragako euskarazko irakurle taldeak 2016-2017 ikasturteko laugarren saioa egingo du urtarrilaren 24an, asteartea, arratsaldeko 19:00etan. Urretxuko udal liburutegian izango da saioa. Mikel Peruarena Ansa idazlearen �Su zelaiak� liburua izango dute aztergai taldekideek. 2015eko Xera sarirako hautagaiak aurkezteko epea, zabalik\nDatorren hilaren 16ra arte dago epea zabalik hautagaiak aurkezteko, emakume eta gizonen arteko berdintasunean egindako lanaren errekonozimendua eta estereotipoen apurketa bultzatzen duten sari honetan.\n�Giza eskubideen bortxaketen memoria Kolonbian� erakusketa\nAtseginez gonbidatzen zaitugu, azaroaren 7an, arratsaldeko 19:00etan Urretxuko Juan de Lizarazu erakusketa aretoan egingo den “Giza eskubideen bortxaketen memoria Kolonbian” ...\n�Urretxun Bizi Gara�: Urretxura iritsi berri direnentzako informazio-formazio saioak\nUrretxuko Udaleko Aniztasun eta Bizikidetza Mahaiak sustatuta, “Urretxun bizi gara” izeneko eskola jarriko da martxan azaroaren ...\nAdineko pertsonen erorketak saihesteko ikastaroa\nAdineko pertsonen autonomia gaitasuna mantendu eta mendekotasuna duten pertsonek izan dezaketen erorketa arriskua saihestea du helburu.\nMartxoak 8: Urola Garaiko egitarau bateratua\nMartxoak 4 de Marzo. Asteartea Martes\n16:00etan/16:00h. Solasaldia / Charla.\nHizlaria / Ponente: Mª Angeles Machín\nUrretxuko Kultur Etxea.\nAntolatzailea/ Organiza: Mairi ...\nLanda garapena eta ingurumena Parte-hartze eta komunikazioa\nUrretxuko birziklapena altuagoa da urtarrilean\nSasieta mankomunitateak 2017ko urtarrilean jasotako hondakinen inguruan argitaratutako datuen arabera, Urretxuk %74ko gaikako bilketa egitea lortu du, abenduan baino puntu bat gehiago, eta hain ...\nErreka eguna 2016\n2016ko ERREKA EGUNA:\nIzena emateko epea ireki da!\n2016eko Erreka Eguna gurekin igarotzera gonbidatu nahi zaitugu. Hitzordua irailaren 24ean izango da, larunbata,\ngoizeko 10:30etatik ...\n2016ko irailaren 1etik aurrera Auzobusak ordutegi berria izango du. Autobusaren frekuentzia handituko da eta bi zerbitzu gehiago eskainiko dira egunean zehar. Ordutegi berria ezagutzeko klikatu ...\nTenperatura altuek eta ur emari baxuak eragin zuten Urola ibaian arrain batzuk hilik agertzea\nPasatako uztailaren 4an 40 amuarrain inguru agertu ziren hilik Urola ibaian. Horrelako gertakariren bat gertatzen denean emergentziako protokoloa aktibatzen da eta horrela egin zen kasu honetan ...\n�BIZIbili UROLA GARAIAN� Txirrindua erabili zure eguneroko joan-etorrietan!!!\nUrola garaiko udaletxeek eta UGGASAk, Godoy Bike & Ride lankidetzarekin bizikletan ibiltzen ikasteko ikastaroa ...\nSanta Lutzi eguneko pilota partiduetarako sarrerak banatu dira\nUdaletxea herritarrengana gerturatzeko bidean eta azken urteetako banaketa ohiturarekin apurtuz, Urretxuko udalak Santa Lutzi eguneko pilota partidarako zortzi sarrera bikoitz zozkatu ditu ...\nJose Mari Lasa plaza\nUrtarrilaren 2an eman zitzaion izendatze berria Jose Mari Lasa plazari, Bertan elkartu ziren Jose Mariren bizilagunak, udal ordezkariak, bertsolariak, Lizarriturri txistulari taldekoak eta ...\n2013ko aurrekontuaren behin betiko onarpena\n2013ko ekitaldiko Aurrekontu Orokorraren jendaurreko informaziorako arauzko epea, inolako erreklamazio edo oharpenik egin gabe amaitu denez, aipatutako aurrekontua behin betiko onartu da ...\nDatozen egunotan Labeaga eta Ipeñarrieta kaleen artean Urola ibaia zeharkatzen duen zubian lan desberdinak egingo dira. Honek, bide itxierak, aparkaleku moldaketak eta autobus ...\nZamalanetarako guneak erabiltzeko ordutegi berriak\n2016ko maiatzaren 30tik aurrera, zamalanetarako guneak erabiltzeko ordutegia honako hau izango da:\ngoizean 08:00etatik 13:00etara eta arratsaldean 15:00etatik 18:00etara.\nUdaltzaingo bulegoaren behin-behineko leku aldaketa\nUdaltzaingoko sarrera Iparragirre kaletik izango da.\nLabeaga kalea itxita, konponketa lanak direla-eta\nEtenak gaur eta bihar izango direla aurreikusten da, Labeaga kaleko hainbat puntutan dauden arazoak konpontzeko asmoz.\nTrafiko neurriak SANTA ANASTASIA 2014\nSanta Anastasia 2014ko jaiak direla eta, Urretxuko Udaltzaingoak hartuko diren trafiko neurrien berri ematen dizue.\nNeurri hauek kale mozketa, aparkamentu debeku eta autobus zerbitzuen aldaketei ...


Aymenn Jawad al-Tamimi: «Ez da probablea EI etorkizun hurbilean hondoratzea» | Mundua | Berria\nIgandea, 2022ko maiatzak 29\nSiriako gerra. Aymenn Jawad al-Tamimi. Siriako eta Irakeko gerren ikertzailea\n«Ez da probablea EI etorkizun hurbilean hondoratzea»\nAl-Tamimiren ustez, Estatu Islamikoa ez desegiteko arrazoi nagusi bat da Raqqan eta Mosulen, «bere gotorlekuetan», ez izatea «aurre egin diezaiokeen bertako talde eraginkorrik».\nOxfordeko unibertsitatean Ikasketa Klasikoak eta Ekialdeko Antzinatearen kultura eta historia ikasi zituen Aymen Jawad al-Tamimik (Cardiff, 1992). Nahiz eta gaztea izan, badira urte batzuk Siriako eta Irakeko gerrak ikertzen hasi zela, arreta berezia talde armatuetan paratuta. Nazioarteko hedabide handietan kolaboratu du, eta maiz egin diote aipamen haren lanari. Duela gutxi oihartzun handia izan zuen Al-Tamimiren aurkikuntzetako batek: EI Estatu Islamikoak bere estatu eredua azaltzeko egindako agiriak. Posta elektronikoz erantzun die BERRIA-ren galderei.\n2014ko udazkenean adierazi zenuen EIren gainbehera, hastekotan, urte batzuen buruan hasiko litzatekeela. Nola ikusten duzu orain egoera?\nUste dut etorkizunean ere oraingo erronka berdinei aurre egin beharko diela EIk, eta litekeena da periferietan lurralde gehiago galtzea ?Al-Bab Alepo probintzian, adibidez?, baina ez da probablea etorkizun hurbilean hondoratzea. Bere bi gotorleku garrantzitsuenetan, Raqqan eta Mosulen, ez daude aurre egin diezaioketen bertako talde eraginkorrik. Bitartean, Parisen ikusi ditugun gisako erasoak oraindik urte anitzetan gertatuko dira segur aski, baita agian hamarkadatan ere.\nSiriari buruzko negoziazioei dagokienez, posible ahal da hain jarrera eta ideologia ezberdineko taldeak ados paratzea?\nEz dut uste etorkizun hurbilean posible denik. Eragile gehiegi daude kontrako interesekin: Al-Assaden etorkizunaren inguruko eztabaida, kurduen lurraldetasun anbizioak, Iranek lagundutako milizien rola, Al-Nusra Frontearen indartzea...\n2014an Erresuma Batuko Parlamentuko Defentsa Batzordean agerraldia egin zenuen EIren eta Irakeko egoeraren inguruan. Orain, Erresuma Batua Sirian eta Iraken ari da esku hartzen.\nAgerraldiaren helburua zen Irakeko egoera baloratzea EIren agerpenarengatik, eta Erresuma Batuaren politikak zein aukera zeuzkan ikustea. Inondik ere ez zen lotua egon Erresuma Batuak gero Sirian eta Iraken bonbardaketak egiteko hartutako erabakiarekin. Nire ikuspegia analitikoagoa izan zen: sunitek zituzten eragozpenak, milizia xiiten fenomenoa... Nabarmendu nuen ere ezin zitekeela egon soilik Irakera mugatutako politika bat.\nAEBetako eta Europako Batasuneko agintariek azken egun hauetan adierazi dute EIren buruzagi gorenek Libiara alde egin lezaketela. Badago halako mugimendurik?\nEI Libian koloniak sortzen ari denez, EI zentraletik (Siria-Irak) goi mailako kideak mugitu ditu. Horietako bat Abu Nabil al-Anbari izan zen. Irakeko Saladin probintziako EIren gobernadorea zen, baina Libiara joan eta AEBen aire eraso batean hil zen. Baina oraindik ez dut ikusten zantzurik adierazteko EIren buruzagitza Libiara migratzen ari dela erretiratzeko plan baten gisan.\nEIk egindako agiriak eskuratu dituzu. Ziur hainbat zerbitzu sekretu eta erakunde boteretsu ere bilketa lanetan ariko direla. Nola moldatu zara informazioa lortzeko?\nKonbinazio bat, iturri irekien artean ?sare sozialetan hagitz material ona aurkitu daiteke?, eta 2014ko abenduan Siria iparraldera egin nuen bidaia batean egindako kontaktuen artean. Duela urtebete hasi nintzen agiriak biltzen ahozko iturriak baino fidagarriagotzat nituelako, EIren kontrolaren beldurragatik, eta horrelako gauzengatik.\nInformazioa lortzeko muturreko ideologia duten islamistekin harremanetan paratu izan zara.\nEIko zenbait borrokalarirekin eta jarraitzailerekin harremana izan nuen informazioa lortzeko 2013-2014an, baina orain normalean ez naiz halakoetan sartzen. Alde batetik, orduan jende horrek askatasuna zuen sare sozialetan, baina orain Twitterrek, Facebookek eta bertzek eraginkortasun handiagoz ezabatzen dituzte kontu horiek. Horrez gain, EIk berak debekuak ezarri dizkie kideei, kanpoko munduarekin ez daitezen harremanetan paratu baimenik gabe. Harreman horiek zailak izan daitezke, hagitz erraza baita iturri bat erretzea galdera gogor bat egiten badiozu. Uste dut 2013-2014an EIko kide anitzek kazetariekin jolasten zutela arreta paratuz huskeriatan, haien jarreraren alde ilunagoei garrantzia kentzeko. Hori izan zen nire bertze arrazoietako bat erabakitzeko arreta agirietan paratzea. Hala ere, oraindik kontaktua badut Siriako gerra zibilaren alde guztietako eragileekin. Matxinoekin solas egitea da errazena, eta erregimenaren aldekoek dirudite paranoikoenak eta kanpoko munduarekin harremanetan paratzeko borondate gutxien dutenak. Erdian harrapatutako zibilak ere badaude; adibidez, Jabal al-Summmaq eskualdeko druzoak. Haiei buruz zabal idatzi dut.\nGatazka aspaldian propaganda gerra handi bat ere bihurtu da. Nola aurre egin sinesgarritasunaren erronkari?\nDesinformazioa arazo handi bat da gerra honetan, dudarik gabe. EIren agiriei dagokienez, adibidez, hainbat faltsutze bueltaka ibili dira hortik, eta Zainab Bangura NBEko goi ordezkariak eta Konponbide Atxikia Operazioko [AEBek EIren aurka dutena] bozeramaile Steve Warren koronelak ere sinesgarritasuna eman zieten halako banari. Gida bat idatzi dut faltsuak egiazkoetatik bereizteko. Jatorrizko iturriaren agenda eta sinesgarritasun iragana ikertzea komeni da.\nAbenduan The Guardian-ek argitaratu zuen EIren estatu ereduaren inguruan zuk lortutako txostena. Zein ondorio nagusi atera duzu hori ikertuta?\nEz nuke ondorio nagusi bat aterako, horrek itzal eginen liekeelako bertze aurkikuntzei. Adibidez, paperean ageri da atzerriko eta bertako borrokalariak integratzeko politika, eta hori baieztatzen du herrialdeka eratutako batailoien desagertzeak. Horiek desegin zituzten ez sortzeko Kalifarenganakoa ez den bertzelako leialtasunik. Bertze ondorio aipagarri batzuk ekonomiari buruzkoak dira: adibidez, nola kudeatu behar den petrolio industria. EIk eduki behar du petrolio guneen jabetza, eta soilik lotura dutenek inbertitu dezakete horietan. Hala ere, kide ez direnek erosi dezakete guneetatik, eta gero birfindu eta EIren lurretan edo handik kanpo saldu. Eta, azkenik, komunikabideak ere aipatuko nituzke. Kategoria bat dago, hedabide laguntzaileak; hori zehazki bat dator Amaq News izeneko hedabide batekin. Maiz EIren aldeko edo EIrekin lotutako gisa deskribatu ohi da, baina hedabide laguntzaile baten kasu argia da; beraz, EIk kontrolatzen du.\nEZKERRA, AGINTEA ESKURATZEKOTAN\nGustavo Petrok eta Francia Marquezek osaturiko ezkerreko hautagaitza da faboritoa Kolonbian irabazteko; sektore horrek lehenbiziko aldiz lortuko luke agintea. Zenbait analistak diotenez, bake ituna sinatu ondoan bukatu ziren negoziazioek garai aldaketa bat ekarri dute gizarte osoarentzat.\nKolonbia, aldaketaren bila\n«Indarkeria ziklo horren egiturazko kausei eragiteko egin behar dira aldaketak»\nPossoren ustetan, 2016ko bake akordioa betetzeko, «bestelako bide bat» urratu beharra dago, hemendik aurrera Kolonbian politika «armarik gabe egin dadin».\n«Galdeketa irabazteko beharra»\nEskoziako gizarte mugimenduek gaur ekingo diote independentziaren aldeko kanpainari. Erreferenduma noiz egingo den bainoago, independentzia erdiesteko arrazoiak eztabaidatu nahi dituzte.\nA zer inbidia!\n'Procés'-a lurperatu egin dute


2009 San Ferminen kronika — dantzan.eus\nHemen zaude: Hasiera › Komunitatea › Duguna - Iruñeko dantzariak › 2009 San Ferminen kronika\n2009 San Ferminen kronika\nIruñeko San Fermin festak dira gure taldearendako urteko egunik berezienak. Hiriko festetan dantzatzeak zentzua ematen diolako gure jardunari eta bereziak dira egun horietako emanaldiak. Iruñean esistitzen den dantzari buruzko lehen erreferentzia idatzia 1556koa da, udalak San Ferminetako prozesioan parte hartzeagatik dantzari talde bati egindako ordainketa da. Ordutik dantzarien erreferentziak geroz eta gehiago eta zehatzagoak dira XX. mendera heldu arte. Gu duela 500 urteko dantzari haien oinordeko sentitzen gara.\nSan Fermin bezperako emanaldia\nUztailaren 6an dantza emanaldia egiten dugu Iruñea eta Iruñerriko dantza talde guztiok elkarrekin, Foruen plazan. Halako Iruñeko dantzari-egun bat edo. Errepertorioa erabaki eta denok dantzatzen ditugu dantza berak aldi berean. Aurtengorako hautatutako dantzak hauek izan ziren:\nLuzaideko inauterietako dantzak\nUztailaren 6ko emanaldiko argazki sorta hemen.\nBatzuk besteek baino atseden gehiago hartuta, entzierroa telebistaz ikusteko geratu ginen Nabarreriako lokalean.\nEgun luzea izaten da zazpikoa. Prozesioa 10etan hasten da. Udal plazatik katedralera igotzen da Udal korporazioa, katedraleko kabildoa hartzera. Katedraletik San Lorenzoko elizara, han egiten baitu lo San Ferminek. Santu apokrifoaren irudia kalera atera eta orduan hasten da berez prozesioa. Alde zaharreko hiru burgoetatik (San Zernin, San Nikolas eta Nabarreria) pasiatzen da santua. Jotak, alboradak eta Agur-jaunak abesten dizkiote eta ondoren meza izaten da. Guretzat hamaiketakoaren orduan, indarrak pilatu behar baitira berriz. Bueltako bideari ekiten diogu horren ostean, udal txistularien doinura dantzan. San Lorenzotik katedralera eta katedraletik udaletxera buelta. Orduan dantzatzen dugu 5 orduko jardunaren ostean.\nAurten, Luzaideko jauzi eta kontra-dantzak egin genituen. Prozesioan Julen Fagoaga izan zen buruzagia eta Iñigo Gartzia egin zituen banderari lanak.\nBestelako zeregin eta zitak ere izan genituen aste osoan zehar. Esaterako uztailaren 8an haurren egunean, eguerdian, Gazteluko plazan dantzatu zuten taldeko txikiek. Hurrengo egunean erraldoi eta kilikien konpartsak bisita egin zigun eta baltsa dantzatu ziguten erraldoiek Nabarreriako lokaleko atarian. Trukean, meloi freskoa eman genien freskatu zitezen. Uztailaren 10ean taldearen eguneko bazkaria egin genuen eta 70 bat dantzari, dantzari-ohi eta musikari elkartu ginen, giro ederrean.\nEta ia konturatu gabe festen azkeneko egunera heldu ginen, erdi deprimituta, baina amaitzeko gogoz ere bai. Egun horretan ere prozesio modukoa egiten da, baina ez da santurik ateratzen kalera. 7koa baino askoz motzagoa izaten da, hartara. Zortziurrenean Joseba Lorenzo izan zen buruzagi eta Mikel Garaikoetxeak egin zituen banderari lanak.\nAurten dantzan aritu ziren: Leire Leza, Edurne Irigoien, Amaia Irigoien, Maitane Monente, Ainara Ranera eta Amaia Visus.\nHorren ondotik, eta arropaz azkar-azkar aldatuta, azken urteotan bezala, Lizarrako Larrain-dantza dantzatu genuen Iruñeko gaiteroen doinupean.\nUztailaren 14ko argazki sorta hemen.


Klamidiasia Chlamydia trachomatis bakterioak eragindako gaixotasun infekziosoa da, harreman sexualen bidez transmititzen dena, eta traktu urogenitalari erasaten diona. Munduko herrialde garatuetan klamidiasia da sexu bidez transmititzen diren gaitzen artean ohikoena, eta jende gehiagori erasaten diona, sifili, gonokozia, HIESa edo herpes genitalaren aurretik. Chlamydia trachomatis bakterioak serotipo asko ditu. Serotipo batzuek trakoma izeneko gaitza sortzen dute, itsutasuna eragin dezakeen begien infekzio larria. Bakterio horren D eta K-ren arteko serotipoek, aldiz, infekzio genitalak eragiten dituzte, klamidiasi izenarekin ezagutzen direnak. Beste serotipo batzuek, azkenik, linfogranuloma benereo izeneko gaitza sortzen dute, sexu bidez ere transmititzen dena, baina klamidiasien taldetik at sailkatzen dena. (eu)\nKlamidiasia Chlamydia trachomatis bakterioak eragindako gaixotasun infekziosoa da, harreman sexualen bidez transmititzen dena, eta traktu urogenitalari erasaten diona. Munduko herrialde garatuetan klamidiasia da sexu bidez transmititzen diren gaitzen artean ohikoena, eta jende gehiagori erasaten diona, sifili, gonokozia, HIESa edo herpes genitalaren aurretik. (eu)


Badatoz Iparraldeko Haizeak Lekeitiora | Dantzanet\nBadatoz Iparraldeko Haizeak Lekeitiora\nBarikuko bertso saioari lekukoa hartuta, Gisatu Txapelketa izango da zapatuan Aittitxa Txiki Kultur Elkarteak antolatzen duen jaialdiaren eskaintza nagusietako bat.\nIparraldeko Haizeak jaialdiak giro ederra eta saltsa nahikoa ekarriko ditu aurten ere, Lekeitiora. Barikuko [ekainak 21] bertso saioari lekukoa hartuta, Gisatu Txapelketa izango da zapatuan [ekainak 22] Aittitxa Txiki Kultur Elkarteak antolatzen duen jaialdiaren eskaintza nagusietako bat. Domekan [ekainak 23] berriz, azoka eta bote luzea izango dira protagonistak.\nAbaroa jauregiko parkea estreinatuko dute aurten, Bertso Saioaren oholtza modura. Jon Maia, Julio Soto, Maialen Lujanbio eta Nerea Ibarzabal bertsolariak ariko dira bertsotan Xabat Galletebeitiaren gidaritzapean. 20:30ean hasiko dute saioa. Hala ere, euria eginez gero, Ikusgarri zinemara lekualdatuko dutela ekimena ohartarazi dute.\nSukaldaritza lehiaketa. 10:00etan hasi ahalko dira kuadrillak zapatuan, Gisatu Txapelketako prestaketekin Eskolapean edo taberna aurreetan. Eguerdirako eduki beharko dute prest gisatua, epaimahaiak erabakia hartu ahal izateko. Urtero kuadrillen artean arrakasta handia edukitzen duen Gisatu Txapelketan parte hartzeko aukera badago oraindik; horretarako izena eman dezakete kuadrillek kultur etxean.\nAittitxa Txikikoek bi kilo okela, hiru kilo patata, piper berdea eta tipula kilo bat emango diete kuadrilei kazola bakoitza prestatzeko, eta 13:30erako aurkeztu beharko diete gisatua Eskolapeko Limoiondoetan egongo diren epaileei. Antolatzaileek azpimarratu dutenez, gisatua kalean prestatu beharko da, “lokal barruetan ezingo da sukaldatu”.\nMahai eta aulkiak ere parte hartzaileen eskura jarriko dituzte antolatzaileek. “Mahai bakoitzaren erabilpenak 4 euro balioko ditu eta aulki bakoitzak 2 euro”. 15:00etan hasiko da bazkaria, eta sariak 18:00etan banatuko dituzte. Gisaturik onenak 100 euroko saria eramango du, bigarrenak 70 eurokoa eta hirugarrenak 50 euro. Horrez gain, azkenarentzat ere oroigarriren bat edukiko dute.\nMusika. Egun osoa musikagaz girotuta egongo da. 11:30ean irtengo dira Baigorriko gaiteroak kalerik kale, eta ordu erdira txistuen doinuekin alaituko ditzute txokoak Itxaropenako txistulariek. Eguerdi partean Fermin Balentzia abeslaria egongo da Galarrenan, eta joaldunak ere ibiliko dira batera eta bestera.\nBestalde, urtero modura, dantza emanaldia eskainiko dute plazan Baigorriko Arrola eta Lekeitioko Etorkizuna dantza taldeek. Eta egunarekin amaitzeko, Iparraldeko Polekeleke elektrotxarangak emango dio gauari martxa Galarrenatik hasita.\nAzoka. Iparraldeko eta Hegoaldeko ekoizleen elikagai eta artisautza produktuak eskuratzeko aukera ere eskainiko du jaiak. Azokako postuak 11:00etatik 14:30era bitartean egongo dira zabalik Independentzia plazan.\nAzoka inguruetan ere, jai giroa izango da nagusi. Hernaniko pilotarien eskutik Bote Luzea pilota jolasaren erakustaldia egongo da Paskual Abaroaren monumentuaren aurreko zabalgunean prestatuko duten zelaian. “Aurten emakume pilotarien erakustaldia izango dugu”, aurreratu dute antolatzaileek.\nMusikak hartuko dio txanda ondoren, kirolari, eta Bankako Menditarrak kantari taldearen doinuekin amaituko dira 19. Iparraldeko Haizeak.\nErromeria Santiago Plazan\n07/06/2020 - 12:00\nDantza ikuskizunak lbarrekolandan\n14/06/2020 - 12:00\nUmeen dantza ikuskizuna\n23/06/2020 - 20:00\n23/06/2020 - 20:30\nErromeria Deustuko San Pedro Plazan\n26/06/2020 - 18:00\nErraldoien Kalejira Deustuibarran\n27/06/2020 - 20:00\nEl Carnaval rural minero regresa este sábado a Abanto-Zierbena\nMás de 140 personas darán vida al Carnaval 'Dantzxori' de Erandio\nEl carnaval de Astrabudua rescata las tradiciones de Erandio\nMungiako iñauteriak, jai espazio alaia\nMarkina suprime el juego de cintas a caballo ante el descenso de participantes\nBadatoz Pitxu eta konpainia\nBueltan da dantza tradizionala Euskal Museoan\nKriskitin dantza taldea hasi da Durangoko karnabalen prestatze lanetan\nOtro vuelo de los pájaros de colores\n'Dantza plazetan' programak 50 ekintza inguru eskainiko ditu aurten


Koben eguna 2021\nSORGINEN LEZEA, ZUGARRAMURDIN\nZugarramurdiko mendebaldean, herrigunetik kilometro erdi baina gutiagora –Zugarramurdi-Sara bide zaharrean- dagoen azaleko egitura karstiko ikusgarriak « Sorginen Leizea » izena du. Kobazulo nagusiena gaur egun emaritsua den urlasterrak sortua da, izan ere, «Infernuko erreka»k Ipar-ekialde-Hego-mendebalde orientazioa duen tunel zabala zeharkatzen du, eta bere ezaugarriak ondoko hauek dira : 120 metroko luzera, 22-26 bataz bertzeko zabalera ekialdeko muturrean eta 12 metrokoa mendebaldekoan, eta 10-12 metroko altuera. Egitura karstiko hau goiko partean kobazulo nagusiak duen orientazio bereko bi galeri ttikiz osatzen da.\nEgitura karstiko honen izena bertako kobazuloetan antzina egiten ziren ospakizun paganoengandik heldu da; 1609 eta 1614 bitarteko Inkisizio Prozesuan Zugarramurdin sorginkeria gauzatzen ziren ekitaldiak antolatzen zirela frogatzat aurkeztu zen.\n“Sorginen Lezeko ibilbide, ekipamendu eta informazio materialari buruzko azterketa-diagnostikoa” proiektuak 2014-2020 Landa Garapenerako Programaren bitartez (PDR) 4.650 euroko diru-laguntza jaso du. FEADER eta Nafarroako Gobernuak konfinantzatu, eta Cederna Garalurrek kudeatutako europar programaren bidez.\n11:00etatik – 18:00etara\nOrdutegi zabalagoak Aste Sainduan, goi sasoian (uztailak 15 – irailak 15) jai egunetan eta zubietan.\n-Hetsita: Abuztuak 18a (zikiro-jate egunean), errefeta egunean, abenduak 25a eta urtarrilaren lehenengo hamabostaldian (astebukaerak izan ezik).\n-haurrak 2,50 € (6-12 urtekoak\n© 2022 Lurpea


Home Mundua eta Euskaldunak Euskaldunak munduan Bilboko Dunak, erakargarri turistiko handi bat…. Mexikon\nBilboko Dunak, erakargarri turistiko handi bat…. Mexikon\n1804an espainiar Koroak gaurko Mexikon herrixka bat fundatu zuen “Villa de Bilbao“ izenekoa, eta iraultza mexikarrean “Villa de Bilbao” ejido bihurtu zen (ejidoa lurra banatu eta edukitzeko sistema bat da, eta instituzionalizatu egin zen mexikar iraultzaren ondoren, eta da, pertsona talde bati lur sail bat ematea ustia dezan.)\nWikipedia-k esaten digunez: poblazio hori, 400 biztanle pasatxo ditu bakarrik gaur egun, Coahuila estatuaren parte bat da, zehazkiago Comarca Lagunera izenekoan, Municipio de Viesca-ren baitan. Denbora batez, udalerriko buru den Viesca bezala, nekazaritza gune garrantzizko izan zen desertuaren erdian, inguru horretako iturburuak medio, eta inguruan duelako Aguanaval ibaia, urak Laguna de Viesca-ra isurtzen dituena. Gaur egun, hango uren erregulazioak eraginda eta uraz goiti ureztatzeko erabiltzen delarik eta lehorte jarraituaren eraginez, ez dakar urik, eta aintzira lehortzen da eta inguruko iturburuak, eta horrek ekarri du gainbehera ekonomikoa.\nVilla de Bilbao-ko kaleak ( Coahuila-Mexiko)\nHerri hori orain ezaguna da Mexikon, inguruan baitu zonalde bat dunaz betea, area finezkoak hauek, Dunas del Bilbao izenez ezagutua, eta abentura-turismoko erakargarri garrantzizko bihurtu da.\nLeku horri eta hango dunei buruzko arrastoa, ez baikenekien haren berri, Milenio egunkari mexikarreko Lagunako edizioko albiste batek eman digu, esplikatzen baitu aukera berriak eman dizkiola zonaldeari, Viesca, inguruko herririk nagusiena, Mexikoko Herri Magikoetako bat izendatzeak.\nHemen duzue egunkariko informazioa eta argibide bat Mexikoko Dunas de Bilbao-ri buruz.\nMilenio – 23/3/2015 – Mexiko\nExplora Norte- – Mexiko\nPrevious articleAustraliatik pintxo donostiar onenaren bila\nNext article“Euskal arrasto genetiko” sakona Amerikan. Denen bistatik ezkutuan


Arnasgune prekarioak: Orioren adibidea | UEMA - Udalerri Euskaldunen Mankomunitatea\nHasiera » Zehaztu gabe » Arnasgune prekarioak: Orioren adibidea\n2015(e)ko urtarrilak 26 Zehaztu gabe Erantzunak desaktibatuta daude Arnasgune prekarioak: Orioren adibidea sarreran\nEtxeko hizkuntzari dagokion indizean jaitsiera nabarmenena gertatu da: euskara oriotarren %52rentzat zen ‘etxeko hizkuntza’ 2011n. Portzentaje hori 21 puntu altuagoa zen (!) 1986an: %73. Datu hori bat dator Udal Euskara Zerbitzuak 2014an LH4, LH5 eta LH6ko haur eta gurasoekin egin zuen galdetegiaren emaitzekin.\nOriotarrok ahalegin handia egin dugu azken urteotan euskara berreskuratu, normalizatu, biziberritu edo sustatzeko —garaian garaiko terminologiaren arabera—eta aurrerapen handiak egin ditugu hainbat alorretan: irakaskuntzan, komunikabideetan, administrazioan, kirolean, kulturan, merkataritzan… Ez dago gutxiesterik lortutakoa, handia izan baita. Gainera, gazteen erabileraren datu ona oinarri sendoa da itxaropentsu izateko aurrera begira.\nAurreko albistea Urkijok helegiteak jarri arren aktak euskaraz bidaltzen jarraituko du UEMAk\nHurrengo albisteaMaritorena: “Nafarroako Gobernuak, euskara sustatzeko neurriak ekiditeko egiten ari den ibilbidean, urrats berri bat eman du”


Libra (konstelazioa) - Wikipedia, entziklopedia askea.\n538 gradu karratu\n(itxurazko magnitudea 2.61)\n+65° eta −-90° latitude bitartean ikusgai.\nArtikulu hau konstelazioari buruzkoa da; beste esanahietarako, ikus «Libra».\nLibra ('balantza'; ikurra: ) zodiakoaren zazpigarren konstelazioa da zeruan. 88 konstelazio modernoetako bat da.\nKonstelazioa ez da oso argitsua, ez baitu lehenengo magnitudeko izarrik. Virgotik mendebaldera eta Scorpiusetik ekialdera dago. Izarren izenek adierazten duten moduan, garai batean eskorpioiaren matxarden parte izan zen: Zubenelgenubi-k (α Librae) "hegoaldeko matxarda" esan nahi du, eta Zubeneschamali-k (β Librae) "iparraldeko matxarda". Bisualki, α eta β balantzaren oreka-zeharragak dira, eta γ eta δ platertxoak.\nKonstelazioa, jatorriz Scorpiusen matxarden parte zena, zodiakoko berriena da, eta bizidun bat irudikatzen ez duen bakarra.\nα Librae, Zubenelgenubi, izar bitarra da.\nβ Librae, Zubeneschamali, konstelazioko distiratsuena da.\nγ Librae, Zuvenelakrab, erraldoi hori bat da.\nδ Librae, erraldoi gorri bat da.\nKoordenatuak: 15h 00m 00s, −15° 00′ 00″\nOrriaren azken aldaketa: 30 urtarrila 2020, 15:04.


Gorlizko Udalak HAPOren Aurrerapena ezagutaraziko du, laster - Gorliz - Hiruka.eus\nHiruka.eus 2016-11-12 10:30\nGorlizko hirigintza antolatzeko alternatiben txostena aurkeztu du; horregaz, zelako Gorliz gura duten eztabaidatzeko aukera zabalduko du, Gorlizko hiri-ereduaz berba egiteko.\nUdalerriaren Hiri-Antolamendurako Plan Orokorraren (HAPO) Aurrerapena jendaurrean aurkeztea onartu zuen Gorlizko Udalbatzak urriko osoko bilkuran, alderdi politiko denen adostasunagaz. Orain dela urte bi edo hasi zuten HAPO berritzeko prozesua; izan ere, urte luzez egon da egokitu barik aurreko HAPO. «Guztiz zaharkituta eta iraungita zeuden udalerriko arau subsidiarioak», Arantza Etxebarria alkateak onartu duen legez.\nGetxoko Estudio K-k egin du HAPOren Aurrerapena deritzon txostena; MASen laguntza izan du alde juridikoan, Basoinsarena ingurumen kontuetan, eta ADo2 Consulting arduratuko da Plana jendarteratzeko prozesuaz eta elkarteen zein herritarren parte-hartzeaz. Azken hori helburu, HAPOren Aurrerapena ezagutzeko aukera egongo da laster, Sertutxena kultur etxean ipiniko dute-eta ikusgai. Horrez gainera, tailerrak antolatuko dituzte, Gorlizko elkarteakaz zein goliztarrakaz, euren iritziak eta iradokizunak jasotzeko (oraindino ez dute datarik zehaztu).\nEAJ eta EH Bildu alderdiakaz bilerak egin dituzte daborduko; Independenteakaz laster batuko dira. HAPOren Aurrerapenari alegazioak edo iradokizunak egiteko hilabete biko epea egongo da; arlo honi dagozkion erakundeek alegazioak egin ahal izango dituzte, eta herritarrek, iradokizunak. EAJko alkate Arantza Etxebarriak esan duenez, "gorliztarren iritziak entzun eta jasoko ditugu, eta kasu egingo diegu; arlo honi dagozkion hirigintza-arau, jarraibide zein mugak kontuan hartuta".\nUdal-mailako Hiri Antolamendurako Plan Orokorraren (HAPO) helburua da udalerria antolatzeko oinarri nagusiak jasotzea, indarrean dauden arauak, mugak eta jarraibideak kontuan hartuta (Lurzoruaren eta Hirigintzaren Legea; LAG Lurralde Antolamendurako Gidalerroak; LZP Lurralde Zatikako Plana, etab).\nBesteak beste, HAPOk arreta ematen die lurzoruaren kalifikazioei (eraikigarria, babestua, etab.), horiek aldatzea ala ez erabakitzen da; etxebizitzak eraikitzeko beharrari, herriaren hazkunde nahiari edo beharrari; hainbat motatako azpiegiturak beharrezkoak diren ala ez, eta abarrak jasotzen dira HAPOn.\nGorlizko kasuan, kontuan hartzekoa da udalerriko ia 4.300 etxebizitzetatik erdia bigarren etxebizitzak direla, hau da, ez dira Gorlizen egoiliar edo bizi direnena; eta beste 600 etxebizitza hutsik daude, udal-datuen arabera. Aurreko LAG zein LZP planek Gorlizi hazkunde nabaria aurreikusi zioten, etxebizitzak eraikitzeko beharra, alegia. Ostera, gaur egun, hazkunde-maila hori baxuagoa dela onartu dute gai honi lotutako beste erakundeek ere, Jaurlaritzako eta Aldundiko dagozkion sail-arduradunek; eta hainbat udal-arduradun bat datoz horregaz. Esaterako, Etxebarriaren iritziz, "ez dugu Gorliz hainbeste edo gehiago haztea gura, dagoena ahalik eta gehien erabiltzea edo optimizatzea baino; etxebizitzak baino, beharrezko diren azpiegitura edo beharrak igarri gura ditugu: kultur, kirol, turismo arlokoak eta gazte, ume zein nagusiei begirakoak".\nGorlizko HAPOren Aurrerapenak 5 alternatiba edo proposamen egiten ditu: 0, A, B, C eta D. Horien desberdintasun nabarmen nagusiak eragiten dituzte Aranabarri, Iturralde eta Urezarantza guneetako egitasmoek. Gutxi gorabehera eta modu laburrenean laburtuz, hauxe:\n0 alternatiba. “Ez jarduera” gisa zehazten dena eta Gorlizko plangintzan aldaketarik ez egiteko proposatzen duena. Horrenbestez, udal lurzorua gaur egun dituen sailkapen eta kalifikazioarekin geratuko litzateke.\nA alternatiba. A alternatiban indarreko arauetan garatu ez diren egikaritza unitateen eta jarduera isolatuen bideragarritasuna aztertzen da, Lurzoru eta Hirigintzari buruzko 2/2006 Legeko parametroak aplikatuta.\nB alternatiba. Aranabarri izeneko egoitza sektore berria proposatu da.\nC alternatiba. Azken alternatiba honetan Plentziarekin bateragarritasun plan bat egiteko aukera aztertzen da, Iturrialde izeneko egoitza sektore berri bat\nD Alternatiba hau Irismen Agiriak bizitegi-hazkunde eta ingurumen alderdiei buruz egiten dituen gogoeten arabera proposatzen da.Egikaritze-unitateak B eta C alternatibetan bezala planteatzen dira, kenduta Urezarantzaren U.E.U-III egikaritze-unitatearen eraikigarritasun minimoa estutzen dela.\nHAPOren Aurrerapena txostena sakonago ezagutzeko aukera egongo da laster, besteak beste, Sertutxenan.


Inkesta baten arabera, dieta egiten duten espainiarren %40k ez du medikuaren agindurik. | Consumer\nInkesta baten arabera, dieta egiten duten espainiarren %40k ez du medikuaren agindurik.\nAdituek ohartarazi dutenez, "Espainian ez dago nutrizio-hezkuntzarik"\nEspainiako biztanleen %27k baino gehiagok egin du dietaren bat, eta %60k bakarrik egin du medikuaren aginduz. Horrek esan nahi du% 40k aholkularitza medikorik gabeko dieta egiten duela, eta hori oso ohikoa da 35 urtetik beherakoen eta emakumeen artean, atzo Madrilen aurkeztu zuten Nutrizio Inkesta Nazionalaren emaitzen arabera.\nAsentzio Marcos Espainiako Nutrizio Elkarteko lehendakariak esan zuenez, dieta egiten dutenen artean ez dago elikadura-heziketarik Espainian. “Biztanleriak jarraibide batzuk izan beharko lituzke, eta profesional batek aholkatu behar duela jakin” esan zuen.\n“Espainian, mundu guztiak uste du badakiela elikaduraz”, adierazi zuen Espainiako Botikarien Elkargo Ofizialen Kontseilu Nagusiko Elikadurako kide nazionalak, Aquilino Garcíak, eta, haren ustez, “ez gara arazoaren jakitun”. Alde horretatik, inkestaren emaitzen arabera, herritarren %18k uste dute beren burua erreferente legitimotzat hartzen dutela elikadura onaren gainean.\nEmakumeak hobeto jaten du\n35 eta 54 urte bitarteko emakumeak dira dieta gehien egin dutenak. Hala ere, emakumeak jabetzen dira zaintzeak zer esan nahi duen, eta askoz hobeto jaten dute, sen-ko presidenteak adierazi zuenez.\nInkestaren emaitzen arabera, emakumeek gizonek baino esne gaingabetu, sakarina, produktu integralak, esnekiak, barazkiak, frutak eta gehiago hartzen dituzte plantxan. Azukre, patata, frijitu, hesteki, ardo eta ogi gehiago kontsumitzen dute.\nBaina azpimarragarriena, Marcosen arabera, herritar gehienek etxean bazkaltzea da. Hala ere, adierazi zuen: “Espainiarrek badakite barazki eta arrain gutxi eta haragi asko jaten dutela; onartzen dute, beraz, akatsak dituztela elikaduran eta ez dutela ariketa fisikorik egiten”.\nGosaltzeko, espainiarrek kafea hartzen dute batez ere emakumeak, edo esnea, azukrearekin edo sakarinarekin, eta ogi txigortuak, galletak edo opilak hartzen dituzte. Janarian, haragia -txahalkia, oilaskoa eta txerriki-, entsaladak, lekaleak, barazkiak eta arraina -batez ere urdina- dira elikagai ohikoenak. Postrerako, frutarako, eta edateko, uretarako. Eguneroko dietan ez dira oso ohikoak arrautzak, pasta eta hestebeteak, ez eta zabor-janaria ere, erantzunetan agertzen ez dena.\nAfaria eguerdia baino arinagoa da. Hauek dira nagusi: entsalada, arraina legatza, merlenka eta mihi-arraina, hestebeteak -urdaiazpiko ondua edo egosia eta txorizoa-, arrautzak -tortilla espainiarra eta frantsesa-, haragia -oilaskoa, txerrikia eta ternera-, gazta eta barazkiak -oro har, lekak–. Postrerik ohikoena fruta da, baina jogurtak ere nabarmentzen dira.\nInkestaren arabera, maila ekonomiko handiko pertsonek lehenago eta normalean zukuarekin gosaltzen dute, eta entsalada asko hartzen dute. Behe-klasekoek lekale gehiago kontsumitzen dituzte (batez ere garbantzuak), frijitu asko, eta maiz erabiltzen dituzte janari industrialak, pureak edo zopak, esaterako. Bakarrik bizi direnek gehiago eskatzen dute kafe disolbagarria, barazki, fruta, gozoki eta ardo gehiago hartzen dituzte.\nDieta médica-eu prescripción-eu


Hiztun gehiagok eremu gehiagotan euskaraz egitea da erronka - Lasarte-oria - Txintxarri.eus\nHiztun gehiagok eremu gehiagotan euskaraz egitea da erronka\nTxintxarri Aldizkaria 2020-11-21 07:00\nUdalak 2001. urtean argitaratu zuen Euskararen egoera Lasarte-Orian liburua, XX. mende amaierara arteko datu soziolingustikoak jasoz. Lan hori oinarri hartuta, Udaleko Euskara zerbitzuak txosten bat osatu du, bertan jasotzen zen informazio ugari zetorren bezala adieraziz eta beste hainbat datu eguneratuz. Zerbitzuak helarazi dizkio datu horiek TXINTXARRI aldizkariari.\nAlbistearen eskuinaldean grafikoki ikus ditzakezue nolakoa den lasarteoriatarren hizkuntzazko gaitasuna –2016. urtera arteko datuen arabera– eta euskararen kaleko erabileraren bilakaera nolakoa izan den –laranja kolorez, azpiko taulan–. Azken adierazle horri helduta, nabarmentzekoa da 1990. urtetik hona –2018ko datuak dira Euskara zerbitzuak jaso ahal izan dituen azkenak– elkarrizketa gehiagotan hitz egiten dutela euskaraz haurrek, gazteek eta helduek, portzentaje altuena %30era iristen ez bada ere. Adinekoen artean, ordea, kaleko erabilera jaitsi egin da denbora-tarte horretan.\nHizkuntzazko gaitasunari dagokionez, 2016ra arteko datuak eskuetan, herritarren ia erdiak dira euskaldunak, %45,4, 1981ean baino %21,5 gehiago. Erdaldun elebakarren portzentajea, dena den, handia da oraindik: %36,4.\nHerria galera prozesu batean murgilduta egon da, bereziki, XIX. mendearen erdialdetik 1975. urtera arte. Azken hamarkadetako berreskurapeneko prozesuaren ondorioz, askoz hobea da gaur egun euskarak herrian duen osasun maila 1975ean baino, hiztun gehiago dituelako eta eremu gehiagotan erabiltzen delako baita ere. Dena den, euskara hizkuntza normalizatua izan dadin herrian, erabiltzeko eremuak eta hiztunak irabazten jarraitu behar du.


Adi mugikorreko segurtasunarekin • ZUZEU\nUnai Bilbaok mugikorrarekin adi egoteko esan eta arrisku batzuk sahiesteko argibideak eman ditu Sarean.eus atarian.\nAzkenaldian denen ahotan dabil lehengo astean egon zen ‘ransomware’ erasoa. ‘Ransomware’ eraso hauek email bidez zabaltzen dituzte, beraien biktimak ingeniaritza soziala erabiliz bidaltzen dituzten email horiek irekitzera bultzatzen dituzte eta email horren barruan, beste fitxategi bat izango balitz bezala, PDF-ak gehienbat, biktimaren ordenagailuan birus informatiko bat exekutatzen dute.\nBirus hauek biktimaren ordenagailuan dauden fitxategi jakin batzuk, irudiak, bideoak, dokumentuak edota fitxategi konprimituak enkriptatzen dituzte. Hau da, fitxategi horietarako sarbidea mugatzen dute eta beraiek daukaten pasahitza batekin bakarrik bueltatu daitezke berriro egoera normalera.\nPasahitza horrengatik dirua eskatzen dute eta beraien biktimak jarraitu ezin den Bitcoin txanponarekin ordainketa bidaltzera derrigortzen dituzte.\nOrdenagailuan dagoen informazioa ez galtzeko, asko dira diru hori ordaintzen duten erabiltzaileak eta infektatzen duten ordenagailu kopurua handia denez, etekinak ere nabarmenak dira beraientzat.\nAzkenaldian, enpresa handietan jaso diren erasoengatik, medio guztietan entzun dugu berria, baina aspalditik ezagutzen dugun eraso mota da. Windows sistema eragilea munduan gehien erabiltzen dena da, eta honen akatsak aprobetxatzen dituzte gero sare lokaletik ere zabaltzeko.\nHedapen handia izan duen azkena Wannacry izena du eta existitzen ez zen domeinu batetik erantzunik jasotzen ez bazuen ordenagailu hori infektatzen jarraitzen zuen eta sare lokaletik zabaltzen saiatzen zen. Hau desaktibatzeko, existitzen ez zen domeinua zein zen deskubritu, hau erosi eta ‘sinkhole’ moduan erabilita birusaren hedapena moztu zuten.\nBirusa garatu zuenak horrela egin izana arraroa iruditzen zait, berea ez zen domeinu batetara eskaera egitea ez da logikoa, horregatik ez dakit erasoa egin zuenak zer egiten ari zen %100 zekien ala ez. Foro errusiarretan horrelako birusak erosi daitezke eta horrek erasoa edozeinek egitea ahalbidetzen du.\nZalantzarik gabe, honek etorkizuna ilun jartzen du, kezka handia sortzen du horrelako eraso batek izan dezakeen hedapena, oraindik gogorragoa izateko aukera dagoelako.\nOrdenagailuetan erabiliena den sistema eragilea Windows-a den bezala, mugikorretan Android da gehien erabiltzen dena, eta horrek mugikorretarako erasoen helburu nagusia bihurtzen du.\nAzken urteetan, ikusi ditugu Android-erako ‘ransomware’ motako birusak, batzuk aipatzearren:\nSistemaren eguneraketa bat izango balitz bezala instalatzen zen eta administratzaile baimenak eskatzen zituen. Baimenak eskuratzen zituenean FBI-ren mezu faltsua erakusten zuen zure mugikorrean legez kanpoko fitxategiak zeudela esanez eta mugikorren desblokeo PIN-a aldatzen zuen. Sistema berriro martxan jartzeko dirua eskatzen zuen.\nAntivirus moduan instalatzen zen, zure mugikorrean zeuden fitxategien analisia egin eta gero, beti birusen bat aurkitzen zuen (nahiz eta mugikorra garbi izan) eta ‘birus’ hori ezabatzeko aukera bakarra, ‘antivirusaren’ pro bertsioa ordaintzea zen.\nIrudiak ikusteko aplikazio bat bezala zabaltzen da, baina gero administratzaile baimenak eskatu eta mugikorra blokeatzen du. Desblokeatzeko honek ere dirua eskatzen du.\nHonen aurrean zer egin\nBeti bezala, onena aurretik kontuz ibiltzea da. Ordenagailu edo mugikorrera birusa sartzen bazaizu, ez da gomendatzen erasotzaileek eskatzen dutena egitea. Dirua ordaintzeak ez du pasahitza edo PIN-a eskuratzea ziurtatzen, eta ohikoa izan daiteke daturik gabe eta dirurik gabe geratzea.\nAukera ona dira nomoreransom.org bezalako webguneak, behar duzun pasahitza berreskuratzen laguntzen dutenak.\nGaur egun, mugikorrean duzun informazioa ordenagiluan duzuna baina baliotsuagoa izan daiteke, beraz, ‘ransomware’-a ekiditzeko honako puntu hauek kontutan izan:\nEz instalatu Play Store-tik kanpoko aplikaziorik, beti ere garatzailea ezagutzen ez baduzu behintzat. Badira Play Storera sar daitezken birusak ere, baina Play Storetik kanpoko APK fitxategiek ez dute inolako kontrolik.\nPlay Storeko aplikazio bat instalatu baina lehen ondo begiratu jendeak idatzi dituen balorazioak eta aplikazio horrek funtzionatzeko behar dituen baimenak. Eskatzen dituen baimenak bere funtzionalitateekin bat ez datozela ikusten baduzu, arreta handiz jarraitu.\nZure datuen segurtasun kopiak egin eta ez izan mugikorraren barruan bakarrik. Beste zerbitzari, ordenagailu edo beste formatu batetara pasa (pendrive-a, DVD-a,…).\nKonfiantzazko antivirus bat instalatu, normalean ordengailurako ezagunak diren garatzaileena. Birus berriak ez ditu geldituko baina norbaitek birus zaharrago batekin erasoa egiten badu babestuta egongo zara.\nAntza denez, horrelako erasoen errentabilitatea ikusita eta hauek egiteko medioak hain txikiak izanda, hemendik aurrera gero eta gehiago jasan beharko ditugula pentsatu daiteke. ‘Ransomware’ motako hauek aktibatzen direnean nabarmena da egiten duten kaltea, baina oraindik kaltegarriagoak izan daitezke azpitik aritzen direnak eta detektatzeko zailagoak direnak.\nBirus hauen eboluzioa azkarra da eta konplexuago eta gogorragoak etorriko zaizkigula jakin behar dugu, horregatik kontu handiz ibili beharko dugu dagoeneko hain barneratuta daukagun mundu digital honetan.\nAdi mugikorreko segurtasunarekin Adi mugikorreko segurtasunarekin Adi mugikorreko segurtasunarekin\nbirusak, Mugikorrak, segurtasuna


Eta horrela, jainkoaren borondatearen interpretatzaile bere burua eginik, apostoluak lantza, balezta, habaila eta bonbardaz horniturik bidaltzen ditu gurutzeratuaren alde predikatzera.\nHitz hauek trumoiaren pareko hotsekin etengabe errepikatzen zituenez, gehienak, harriturik, gizon hari zer gertatzen zitzaion galdezka hasi zirenean, azkenean azaldu zuen hereseari bizia kendu behar zitzaiola.\nBatzuek barre egin zuten, baina hala ere han ez ziren falta izan iruzkin hau oso-osorik teologiarena zela uste zutenak eta, bestalde, batzuk hitz egiteko eskatzen etengabe ari zirenez, deitu horietako autore jarkiezin bat jaiki zen hitz egitera.\nEntzun iezadazue, esan zuen, idatzirik dago: Ez ezazue jasan dongeak bizirik segi dezan.\nHerese guztiak dongeak dira; beraz e.a.


Lezoko lan heriotza salatu du euskal sindikatuen gehiengoak\nKulukax enpresan hil zen ostiralean 26 urteko langilea, Ipintza industriagunean. Honen heriotzaren arrazoiak ikertzea exijitu du LAB sindikatuak. Heriotza salatzeko elkarretaratzea egin dute gaur. Prekarietatearen eta lan baldintzen okertzen ondorio zuzena dela azaldu du Kristona Getek LABeko Oarso-Bidasoko arduradunak. Gaineratu du, lan heriotzen “sarraskiarekin” bukatzeko bide bakarra borroka eta antolakuntza direla. Hala, langile guztiak lan baldintza duinen alde borrokatzera deitu ditu. Getek gogora ekarri du 31 langile hil direla aurten Euskal Herrian.\nLoiuko aireportuko langileek 18 greba egun aurreikusi dituzte "lan karga jasanezinagatik"\nLoiuko aireportuko langileen grebak %100eko jarraipena izan du lehen egunean. Lan kargaren gorakada salatzeko uda honetan 18 greba egun deitu dituzte. AENAko iturrien arabera 26 hegaldi geldituko dira bertan behera gaurko egunean zehar. Patronala den AENA enpresak egindako ikerketaren arabera 36 langile falta dira dagoen lan kargari aurre egiteko. Langileek esan dute Sustapen Ministeritzaren gutxieneko zerbitzuen inguruko ebazpenak babestuta ez zeuden bi hegaldi baimendu dituela. Hau salatuko dute.


Aquarius sinboloari eta erregelari buruzko informazioa x\nAquarius-en ikurra uraren uhinak adierazten dituen glifo zahar bat da. Horietako bi egoteak goiko urez eta beheko urez hitz egiten du, gure izaera komuna eta jainkotiarra irudikatzen dute elkarren artean komunikatzen diren heinean. Dualismo pasiboaz eta Jainkoarekin duen komunikazio-fluxuaz hitz egiten duen sinboloa da.\n-ren seinale Aquarius Uranok zuzentzen du interpretazio modernoetan eta tradizioz Saturnok zuzentzen du. Urano jainko primario bat zen, Aita zerua ere deitua. Gaiaren, Ama Lurraren, semea eta senarra zen eta biak Titanen lehen belaunaldiko gurasoak izan ziren. Bere seme-alabak gorrotatzen zituen eta azkenean bere semeetako batek, Kronosek, kastratu eta bere lekua hartu zuen. Mitoaren bertsio baten arabera, bere genitalak itsasora erori ziren, eta horri esker Venus jaio zen, itsasoko apartik.\nUrano adierazten duten bi ikur daude eta biak oso erabiliak dira. Lehenengoa Marteren eta Eguzkiaren sinboloen konbinaziotik eratorria da. Astrologian maiz erabiltzen den glifo astronomikoa da, eta potentzialaren hazia inguratzen duen jainkozko izpiritu (zirkulu) baten gaineko gidaritza (gezia) adierazten du.\nBigarren sinboloak bere aurkitzailearen abizenaren H hizkia irudikatzen omen du, Herschel. Bertan izpirituaren zirkulua eta materiaren gurutze nagusi bat ikus ditzakegu, materia ezagutzeko modu gisa erabiltzen duen antena baten moduan. Kontuan izan zirkuluak eta gurutzeak benetan Venus hankaz gora jarrita adierazten dutela. Gurutzearen bi aldeetan ilargierdiak daude, adimenaren erabilera desberdinak adierazten dituztenak, bi norabide kontrakoetan doazen pentsamenduak eta inguruko seinaleak harrapatzen gaituztenak.\nSagittarius Aukeratu Ikurra Taurus Saioa Hasi Eskorpioia\nleoekin bateragarriak dira\nnork zita escorpio bat


Josep-María Gili, itsas biologoa, marmoketan aditua | Consumer\nJosep-María Gili, itsas biologoa, marmoketan aditua\nSegur aski, marmokak ugaritu egingo dira, eta ez dago horri buruzko azterketa larririk.\nJosep-María Gili (Mollerussa, Lleida, 1953) itsas biologo eta Bartzelonako CSICeko Itsas Zientzien Institutuko ikerketa-irakaslea da. Marmoketako aditu handienetako bat da, eta horregatik, adibidez, Gobernuak berriki abian jarri duen Espainiako kostetako knidario horien aurkako prebentzio- eta borroka-planean lagundu du. Era berean, 5 espediziotan parte hartu du, eta ia urtebete eta erdi eraman dute Antartidara, Nazioarteko Urte Polarrean modan dagoen kontinente batera. Gilik dio gizakia dela marmokak urtez urte ugaltzearen edo poloak edo planeta oro har zergatik dauden arriskuan. Hala ere, uste du oraindik badela jarduteko astirik, ez suntsitzeko.\naldaketa kostuak marino-eu medusas-eu planeta-eu


Ciber segurtasun industrialeko proiektu honetan, Vicomtechen lana honako hauetan oinarritzen da: industria-kontroleko sistemen portaeran (ICS) oinarritutako konpromiso-adierazleak detektatzeko teknologia garatzea, Ciber Ranges ciber fisikoaren hedapenaren testuinguruan aplikatzea eta inteligentzia artifiziala eta machine learning aplikatzea blockchain sistemen, sareen eta azpiegituren segurtasunaren analisian.\nSendairen helburua zibersegurtasun industrialean garapen teknologikoaren eta ikerketa aplikatuaren oinarriak garatzea da. Ildo horretatik jarraitzen dute Sekutek eta Cyberprest proiektuek. Proiektu horiek alor horretako ikerketari ekin zioten, baina ikuspegi sendoa dute Basque Digital Innovation Hub (BDIH) erakundearen Zibersegurtasun-nodoaren parte diren laborategien sustapenean, edo horrekin bat egin dezakete. Horrela, Euskal Autonomia Erkidegoko industria-zibersegurtasunean ezagutza publiko-pribatuaren polo bat sortzea eta sendotzea bultzatuko da, industriari balio diferentziala emanez kanpoan duen lehiakortasunari dagokionez, eta sendoagoa eta erresilienteagoa bihurtuz industriari eraso egiten dion kopurua handitu ez dadin.\nIkerketa-proiektu honetan, Euskadiko zibersegurtasunaren arloko ZTBESeko bederatzi eragile garrantzitsuenak bildu dira. Zentro eta unibertsitate hauekin egiten dugu lan: Tecnalia (proiektuaren liderra), Ikerlan, BCAM, CEIT, Mondragon Unibertsitatea, Tecnun, UPV/EHU eta Deustuko Unibertsitatea.\nSendai Eusko Jaurlaritzako Ekonomiaren Garapen eta Azpiegitura Sailak finantzatu du, Elkartek 2019 programaren bidez, eta BCSCren (Basque CyberSecurity Centre) estrategiarekin bat dator.


OSAKIDETZAN EPE SISTEMA BERRI BATERAKO LAB SINDIKATUAREN PROPOSAMENA | LAB SINDIKATUA\nOharrak Zerbitzu Publikoak OSAKIDETZAN EPE SISTEMA BERRI BATERAKO LAB SINDIKATUAREN PROPOSAMENA\nOSAKIDETZAN EPE SISTEMA BERRI BATERAKO LAB SINDIKATUAREN PROPOSAMENA\nOsakidetzan beste EPE baten aurrean gaude. LABek denbora luzea darama orain arte erabilitako EPE sistema arbuiatzen, eta asko dira argudioak, gainera. Baina, batez ere, kritika garrantzitsuena EPEaren helburua bera da: lanpostu kopurua, hain zuzen.\nLABek aspaldi salatu du osasun zerbitzu publikoaren gainbehera, osasun pribatuaren mesedetan. Honek zera suposatzen du Osakidetzan: lan karga handiagoak, kontzertaziorako lan-ordu estra gehiago, klinika pribatuetara paziente gehiagoren bideratzea, eta Itxaro-zerrendak gero eta luzeagoak.\nPolitika hauek guztiek erabat baldintzatzen dute EPEa, ezin eskasagoa dena. Hauxe bera da Mahai Orokorreko Akordioa ez sinatzeko arrazoietako bat, gobernuak inposatutako soldaten murrizketek bertan behera utzarazitako Akordioa bera.\nBehin eta berriro eskatu arren, Osakidetzak oraindik orain ez du burutu ENPRESA PLANA, zeinak adieraziko baitigun zein epetan zenbat plaza behar dituen gure osasun sistemak.\nDeskontrola erabatekoa da. Osakidetzak berak ez daki zehatz-mehatz zenbat plaza aterako dituen datorren EPEan.\nMahai Orokorreko Akordioa kritikatu genuenean esan genuen onarturiko plaza kopurua ez zela nahikoa. Plaza kopuru horrekin gaur egun jadanik okupaturik dauden lanpostuak behin betikotu baino ez dira egingo, baina lan-kargak ez dira arinduko ezta zerbitzuaren kalitatea hobetu ere.\nLABekook uste dugu Osakidetzak darabilen oraingo EPE sistema desegokia dela eta ez dituela osasungintza publikoaren beharrak betetzen, ezta Osakidetzako hauta-frogetan parte hartzen duten herritarrenak ere. Egungo modua, oposaketetan zein horietatik eratorriko kontratazio zerrendetan, ilun, irregular eta oso latza da. Honek guztiak hautagaiak nahastea dakar eta, era berean, askotan ondorio larriak dituzten hanka sartzeak egiten dituzte. Biztanleria ezin da zoratu prozesuak behin eta berriro aldatuz, gero eta teknika zailagoen bitartez. Ezta prozesuak hamaika bider errepikatuz ere eta milaka pertsona berriro ere EPE prozesuaren kalbariotik pasarazi.\nIkus ditzagun oraingo egoeraren adibide batzuk baino ez direnak:\n• Azken EPEa 2008koa da eta 2011n, oraindik ere, konpontzeke dago.\n• Proben artean desberdintasunak daude. Azken urteotan kategoria batzuetan galdera –sortak erabiltzen dituzten bitartean, besteetan gai-zerrendak mantentzen dituzte.\n• Galdera-sortetan goitik beherako nahasmena dago. Galdera askotan akatsak daude, beste askok ez daukate erantzunik. Horregatik, nork bere kasa bilatu behar ditu erantzunak. Honek guztiak ziurtasunik eza eragiten die aurkeztu nahi dutenei. Gainera, zenbait argitaletxe pribatuk galderen ingurukoak argitaratuz hautagaiak erostera behartzen dituzte eta honek, gehiegizko tasez gain, beste gastu bat dakarkie. Euskarazkoak ez dira inoiz garaiz heltzen, eta abar.\n• Izena emateko era deialdi batetik bestera aldatzen dute eta gero eta zailago bihurtu: pasa-hitza eskatu, ordenagailuan datuak sartu, kategorien araberako agiriak baliokidetu eta bestelakoak. Ondorioz, askok txarto egin eta ezin dira aurkeztu.\n• Lanposturik eskuratu ez eta kontratazio-zerrendetan parte hartu nahi dutenei beste eskari bat betearazten diete, nahiz eta EPEa egin zutenetik 2 urte edo gehiago pasa diren… Honen ondorioz ere, jende asko kanpoan geratzen da, epeak amaitzen zaizkie…\nEta honela, luze jarrai genezake.\nBeraz, beharraz jabetuta eta oraingo burokraziaren makinariaren ondorioak pairatzen dituzten behin behineko langileek egiten dituzten aldaketa aldarriak kontuan hartuta, LABekideok EREDU ALDAKETA proposatzen dugu.\nEPE eredu berriaren oinarriak:\n• Bete barik dauden lanpostuak betetzeko zein plantila handitzeko EPE deialdiak urtero edo bi urterik behin egingo dituzte. Prozesua honelakoa litzateke: OPOSAKETA-LEHIAKETA, galdera-sorta modukoa (Administrazioak erantzun zuzenak nahi duenaren esku utzi beharko lituzke) eta horri Euskararen betekizuna, lanean emandako denbora eta formazioa gehituko litzaizkioke.\n• Orain arte formazioa baloratzeko irizpideak berraztertu behar ditugu eta edonorentzat gehiegikeriak ekidingo dituzten arauak ezarri. Izan ere, horrela formazioaren ingurukoak on-lineko produktuen salerosketa bezalakoak izatea saihestuko dugu eta zenbait erakunderen negozio itzela ere bai.\n• Behin probak eginda, oposaketa-lehiaketan lortutako emaitzekin zerrenda bat osatuko litzateke. Gaindituko luketenek (erantzunen erdia zuzen) berdintasun, meritu eta gaitasuna kontuan hartuta, Osakidetzan sartzeko lehenengo pausoak eginda edukiko lituzkete eta, horregatik, ez lukete berriro beste EPE batera aurkeztu beharko, emaitza hobetzeko helburuagatik ez balitz. Oposaketa-lehiaketa horretan eskuratutako puntuazioa hurrengo deialdietarako gordeko litzateke eta deialdi bakoitzean, azterketa berriro egin nahi ezean, merituak baino ez lirateke gehituko (batzuetan meritu hauek Osakidetzak ofizioz aurkeztu beharko lituzke).\n• Deialdi bakoitzean kategoriaren araberako zerrendak eguneratuko lirateke (oposaketa-lehiaketaren emaitza). • Deialdi bakoitzaren ostean eta zerrendak eguneratuta, plazak ordena zorrotzaren arabera banatuko lirateke. Gainontzekoak kontratazio-zerrendetara pasako lirateke, eskatutako lanpostua kontuan hartuta.\n• Epai-mahaietan parte hartuko dutenak libratzea proposatzen dugu, deialdi bakoitzaren inguruko erabaki guztiak ahalik eta azkarren hartzearren.\nEPEtik eratorritako kontratazio-zerrendak\n• Lanpostu bakoitzari dagokion hizkuntza eskakizuna errespetatzea, epe luzeko kontratazioetan zein epe laburrekoetan eta orain egiten ez dena.\n• Euskara ezagupena eta formazioagatiko merituak eten barik egiaztatzea eta lanean emandako denbora urtean hiru aldiz eguneratzea.\n• Administrazioak EPEra aurkeztutakoak kontratazio-zerrendetan jasoko ditu ofizioz. Horretarako, hautagaiek eurek adieraziko dute EPErako eskabidean zer-nolako zerrendetan egon nahiko luketen, hau da, epe luzeetakoetan edota laburretakoetan. Era berean, zein Sailetan, zein zentrotan eta zein kontratu mota interesatzen zaien adieraziko dute.\n• Zerrenda espezifikoei ezetz borobila esaten diegu. Aukera hau baztertzeko planteatzen dugu Administrazioak berak eman beharko lukeela lanpostuari dagokion ezinbesteko formazioa, kontrataziorako aldez aurretiko formazioa beharko balitz. Salbuespeneko kasuetan Osakidetzak eskainiko lieke kontratatu aurretiko formazioa kontratazio-zerrendetakoei.\n• “Leihatila bakarra” burokrazia murrizteko eta agiriak behin eta berriro aurkeztu behar ez daitezen. Horretarako baimena duen edozein zentrotan aurkeztutako edozein agiri betiko geratuko litzateke egiaztatuta, dagokion Administrazioan.\n• Tasak kentzea. Administrazioak argitaratuko luke ikasteko beharrezkoa den materiala, eta Internetetik eskuratzeko moduan. Baten batek paperean nahiagoko balu, koste hori baino ez luke ordaindu beharko.\n• Desgaitasuna duten pertsonen partehartze parekidea, ez soilik EPEan, kontratazio-zerrendetan ere.\n• Eguneratuko diren kontratazio-zerrendak eskuragarri jende guztiarentzat, internet-en bidez. Honela, edozein izangaik kontratazioaren kontrola egin ahal izango du.\nProposamen honen helburuak\n• Osasun Administrazioko sarbidea erraztea, herritarren eskubideak murriztu gabe eta bermatuz; burokraziaren akatsak eta honelako deialdien alderdi negatiboak saihestuz.\n• Prozesuak arrazionalizatzea.\n• Mota guztietako irregulartasunak ekiditea.\n• EPEen inguruko negozioekin amaitzea: argitaletxeak, gaien publikazioak, akademiak, tasak.\nHau da, LABek era garden eta eragingarria den osasun sistema publikoaren aldeko apustu irmoa egiten du, euskal herritarren behar eta eskariei erantzuten diena. Sistema euskaldun, hurbil eta kalitatekoa. Gure proposamena hortik doa.\nBilbon, 2011ko martxoaren 7an


Pilula urdinak - Librería Moderna\nObra sortu zuelarik, Peetersek garatuta zuen jada trebetasun grafikoa eta kontatzeko gaitasun bikaina, eta Catirekin bizi duen istoriaz hitz egiten du albumean, euren harremana baldintzatuko duen GIBaz eta gainditu beharko dituzten emozio kontraesankorrez: gupida, errukia, pena, erru sentimentua edo maitasun aratz eta aldagaitza? Freskotasuna eta baikortasuna nagusitzen zaizkio ilunari eta fatalismoari, eta gaisotasunaren egunerokoari hurbiltzeko aukera ematen du batere sentzasionalismo edo biktimismo aztarnarik gabe; harrigarria da, bestalde, 27 urteko egile gazteak -adin hori zuen Frederik Peetersek komikia egin zuenean- agertzen duen heldutasuna.\nPilula urdinak komikiak Geneva hiriko Rodolphe Töpfer saria lortu zuen 2001ean; 2002an, Angulemako Komiki Azokaren album hoberenaren AlphÆArt sarirako proposatu zuten, eta 2005ean, Bartzelonako Komikiaren Nazioarteko Azokaren atzerriko obra onenaren sarirako.


Asmatzailearen mekanikak | Kultura | Berria\nLeonardo da Vinciri buruzko erakusketa bat paratu dute Donostiako Alderdi Ederreko lorategian\nAurrean, Leonardo da Vinciren Aireko torlojua; ezkerraldean, Makina hegalaria. GORKA RUBIO / FOKU Tamaina handiagoan ikusi\n2021eko urriak 14 - Donostia\nLeonardo da Vinci jakintsu italiarra (1452-1519) Frantzian hil zela bosgarren mendeurrena bete zen duela bi urte. Ingeniaria, asmatzailea, zientzialaria, margolaria, eskultorea, arkitektoa, idazlea, musikaria, botanikaria eta anatomista izan zen Italiako errenazimentu garaian. Zein ote zen Leonardoren sormenaren sekretua? Nondik ateratzen ziren haren ideiak, bostehun urte geroago ere hain modernoak diruditenak? Zer eskaintzen die bere pentsamenduak XXI. mendeko pertsonei? Galdera horiei erantzute aldera, La Caixa fundazioak eta Donostiako Udalak, Alderdi Ederreko lorategian, Andia kalearen ondoan, Leonardori eskainitako erakusketa bat zabaldu dute: Behatu, jarri zalantzan, egin saiakuntzak. Azaroaren 11ra arte iraungo du.\nClos Luce gazteluaren itzala\nFrantziako errege Frantzisko I.ak gonbidatuta, Leonardok bere azken hiru urteak Clos Luce gazteluan (Amboise, Frantzia) bizi izan zituen, eta gaur egun maisuaren lanak ezagutzeko eta ulertzeko aukera ematen duen parke kulturala da. Pascal Brioist zientzialariaren aholkularitzarekin eta Clos Luce parkearekin elkarlanean antolatutako erakusketa da orain Donostiara iritsi den hau.\nBilboko Areatza parkean izan zen 2019ko udazkenean. Espainiako 30 hiritara ere eraman izan dute, hala nola Malaga, Valladolid, Cartagena, Kordoba, Albacete, Almeria, Burgos eta Gijonera. Datorren urtean Gasteizen ikusteko aukera izango da.\nBi espaziotan atonduta dago erakusketa: barrualdean, kamioi baten tamainako etxola batean, Leonardoren pentsamendua gure egunerokotasunarekin lotzen duen ikus-entzunezko bat eta jokoak ipini dituzte; kanpoaldean, lorategiko parkean, Leonardoren ideia moderno eta iragarleetako batzuk erreproduzitzen dituzten lau maketa handi eta zuri-zuri daude, eskulturak balira bezalako mekanikak.\nHegan egiteko desira\n«Leonardok ez zeukan artistatzat bere burua, asmatzailetzat baizik», Erika Goiarrola komisarioak (Bilbo, 1984) eman ditu erakusketako lau piezen inguruko argitasunak. «Leonardoren eskuizkribuei esker, zehaztasun osoz gordetzen dira haren lanak, ideiak eta objektuak, eta halaxe lortu dugu makina eder hauek neurri egokian eraikitzea, gaur egungo materialak baliatuta».\nHegan egitea zen Leonardoren obsesioetako bat. «Aintzira baten gainetik hegan egitearekin amets egiten zuen», esan du Goiarrolak. Hegan egiteko hamabi makina ezberdin irudikatu eta deskribatu zituen, «bazekien arren garai hartako materialekin ezinezkoa izango zela, handiegia da-eta gizakiaren gorputzaren pisua».\nNaturari arretaz begiratzen zion; esate baterako, hostoen eroriei eta txorien hegaldiei. «Xehetasun ikaragarriz aztertu zuen hegaztien fisiologia: mokoa eta hegalak, lumak eta hezurdura arina». Ikerketa haietatik datoz erakusketako bi pieza deigarrienak: Aireko torlojua eta Makina hegalaria.\nKartoiz eta malguki batzuez maketa txiki bat egin zuen Leonardok, Milanen, Aireko torlojua deitu ohi dena. «Ez da hegan egiteko sortua», ohartarazi du Goiarrolak, «baina bai pentsatzeko aireak dentsitatea duela eta, torloju bat oso azkar biraraziz gero, objektu bat lurretik altxa litekeela». Arkimedesen torlojuan oinarritutako lan teoriko bat da, beraz, ikusleari egungo helikopteroa gogora ekarriko diona.\nMakina hegalariak, aldiz, hegaztiaren eitea dauka, bi hego zabalekin. «Gizakia erdian buruz behera etzateko tokia dauka, eta polea batzuk ditu besoekin ez ezik oinekin ere eragiteko».\nHirugarren pieza Paladun itsasontzia da. Brunelleschi arkitektoak marmolezko lauzak Italiako Arno ibaian barrena garraiatzeko mekanika asmatu omen zuen. Isilpean galdutako proiektu hura berrasmatu zuen Leonardok, engranajeen eta pedalen bidez. Hiru mende geroago, palazko propultsio sistema hori mugitu zuen lurrun makinak.\nVitruvioren gizona da laugarren pieza, Leonardok egindako irudi anatomiko ezagunena.


Gaur egungo merkatu legala gero eta lehiakorragoa da. Horren ondorioz, horrek presio handia egiten die abokatu eta abokatu bulego askori gainerako lehiaketatik bereizteko.\nGogorra da bat lortzeko ahalegintzea presentzia profesionala linean. Zure webgunea nahikoa erakargarria ez bada, bezeroak zure lehiakideengana joango dira.\nMezu honetan, zure abokatu bulegoaren gunean sar ditzakezun ezinbesteko web diseinurako teknikekin jarraituko dugu:\nZergatik gogoratuko luke bezero batek zure webgunea topatu dituzten beste hamarnaka enpresaren itxura badu?\nOraindik ezagutzen ez baduzu, bilatzaileek esteken eta edukiaren kalitatearen arabera indexatzen dute gunea. Beraz, zenbat eta eduki gehiago argitaratu, orduan eta erakargarriagoa izango da bilatzaileentzat.\nGainera, ez gutxietsi izenburu indartsuak lantzea. Webguneko bisitariak zure gainerako edukia irakurtzearen edo zure webgunea alde batera utzita aldea egin dezakete.\nErraz nabigatzen den webgune bat lortzeko ahalegina egin behar duzu. Ziurtatu ere badela gailu mota guztiei erantzuten diena - Smartphone, tableta, mahaigaineko ordenagailuetatik etab.\nEtsigarria eta erabiltzeko zaila den gune bat eraikitzen baduzu, bezero potentzialak alde batera utziko dituzu. Hori gertatuko ez zaiela ziurtatzeko, arakatu erraza den gune bat bilatu.\nArabera Amazelaw - Zenbait pertsonak abokatu bulegoak ebaluatu ohi dituzte beste bezero batzuen aholkuetan eta testigantzetan oinarrituta. Testigantzak dira edukiak merkaturatzeko taktikarik indartsuena. Beraz, ez izan beldurrik zure onurarako erabiltzeko.\nZure gunea optimizatu behar da bilatzaileetarako, trafiko organikoaren abantailak jasoko dituzu.


Txina Vermiculite fabrika eta fabrikatzailea | Lingshou\nVermikulitak Mg daraman geruza mineraleko mota bat da eta aluminioaren silikato hidratatuetatik bigarrenean degeneratzen da. Biotita edo phlogopita alterazio hidrotermala edo eratzean sortzen da. Etapen arabera sailkatuta, vermikulitak hedatu gabeko vermiculita eta zabaltze vermikulatan bana daitezke. Koloreen arabera sailkatuta, urrezko eta zilarrezko (marfil) banatu daiteke. Vermikulitak propietate bikainak ditu, hala nola bero isolamendua, hotz erresistentzia, bakterien aurkako, suteen prebentzioa, ura xurgatzeko eta soinu-xurgapena, etab. 0,5 ~ 1,0 minututan 800 ~ 1000 under azpian labean daudenean, bere bolumena azkar handitu daiteke 8-15. aldiz, gehienez 30 aldiz, kolorea urre edo zilar bihurtu zen, eta hauts gabeko ehundura zabaldutako vermikulita sortzen da, ez da azidoaren antzerakoa eta errendimendu elektriko eskasa. Hedapen prozesuaren ondoren birmikulak geruza forma hartuko du, proportzioa, oro har, 100-200kg / m³-koa izanik (zabaldutako vermikulitaren bolumen handia dela eta, garraioaren kostua oso handia izango da, beraz, esportatutako vermiculita gehienetan luzapenik gabeko motak dira). .\nVermiculite gordinaren zehaztapenak: 0,15-0,5mm, 0,5-1mm, 1-3mm, 2-4mm, 3-6mm, 4-8mm, 8-16mm.\nVermikulitaren propietate fisikoak eta kimikoak\nHidratazio eta oxidazio maila desberdinak direla eta, vermikulitaren konposizio kimikoak ez dira gauza bera. Vermicularen formula kimikoa hauxe da: Mg x (H2O) (Mg3 — x) (ALSiO3O10) (OH2)\nNekazaritzan vermikulita lurzoruaren baldintzatzaile gisa erabil daiteke, katioien trukaketa eta xurgapena dela eta, lurzoruaren egitura, ura biltegiratzeko eta lurzoruaren hezetasuna hobetzeko, lurzoruaren iragazkortasuna eta ur edukia garatzeko, lurzoru azidoa lur neutro bihurtzeko; vermikulak bufferraren rola ere izan dezake, PH balioaren aldaketa bizkorrak murriztuz, ongarria askatu poliki poliki laborantza hazkunde ertainean eta ongarri gisa pixka bat gehiegizko erabilera ahalbidetzeko, baina kaltegarria ez da. Vermikulita ere laborantzan eman daiteke, K, Mg, Ca, Fe eta Cu, Zu eta oligoelementu elementuak ditu. Vermikitisa xurgatzeko, katioien trukea eta konposizio kimikoa bezalako ezaugarriei esker, beraz, ongarri mantentze, ur atxikipen, ur biltegiratze, iragazkortasun eta ongarri mineralak eta beste hainbat eginkizun betetzen ditu. Azterketek erakutsi zuten:% 0,5-1 zabaldutako vermikulitoa ernaldu eta nahastu, laborantzako% 15-20% eman.\nLorezaintzan, vermikulitak loreak, barazkiak, fruta lantzeko, hazkuntzarako eta bestelako alderdietarako erabil daitezke, lurzorua eta erregulagailuetarako, baina baita zikinkeriaren kulturarako ere. Lorontzi zuhaitzak eta hazia komertzialak landatzeko belar sustraiak direnez, landareak transplantatu eta garraiatzea abantaila da. Vermikulitak landarearen sustraien garapena eta hazien hazkuntza modu eraginkorrean sustatu ditzake, hazten diren landareen ura eta elikadura denbora luzez eta sustraien tenperatura egonkorra izan daiteke. Vermikulitak landareak ur eta mineral nahikoa lor dezake hasierako fasean, landareak azkarrago hazten eta ekoizpena handitzen lagun dezake.\nZabaldu den vermikulitak, teilatuan zoladurak, oso bero isolamendu efektua izango du. Eraikuntza neguan epela eta udan freskoa izango da. Adreiluzko adreiluak gorakada handiko partizio horman edo vermiculita blokeak partizioko material gisa erabiliz hoteletan edo entretenimendu zentroetan erabiltzea, soinu-xurgapenaren efektuak, suteen aurkako erresistentzia, bero kontserbazioa eta horrelakoak guztiz erakutsiko dira eta eraikina ere kargatuko da. .\nAire konpartimentu txikiak vermiculitaren hedapenaren ondoren eratzen dira, zabaldutako vermikitak soinu isolatzaile porotsua bihurtzeko aukera ematen du. Maiztasuna 2000C / S denean, 5mm lodiko vermikulitaren soinua xurgatzeko tasa% 63, 6mm 84% eta 8mm 90% da.\nVermikulita izugarria da izozteari aurre egiteko, gaitasuna eta indarra berdina mantentzen baitira, izozte-desgelazioko zikloko esperimentuak 40 aldiz gainditu arte. Porotsua da eta xurgapen-propietatea du. Beroa mantendu eta kondentsazioa ekidin dezake. Gainera, erradiazio izpiak xurgatu ditzake; beraz, vermikulita oholak laborategi barruan jar daitezke berunezko taulak garestiak ordezkatzeko, sakabanatutako izpien% 90era xurgatzeko. 65mm lodiko vermiculita 1mm lodierako berun taularen baliokidea da.\nHedatutako vermiculite hautsa vermikulazko mineralak egiten zuen, tenperatura altuan kaltzinatu, emanaldia, artezketa. Zehaztapen nagusiak hauek dira: 3-8mm, 1-3mm, 10-20mesh, 20-40mesh, 40-60mesh, 60mesh, 200mesh, 325mesh, 1250mesh. Honako hau da: etxebizitza isolatzeko ekipoak, etxeko hozte aparatuak, auto-isurgailua, soinu isolamendu laster, seguru eta upel itxurako kanalizazioa, galdararen arropa termikoa atxikitzea, burdinezko eskailerak, suhiltzaileen zementu zementua, automobilak isolatzeko ekipoak, hegazkinak isolatzeko ekipoak, hotzetarako isolamendu ekipamendua, autobusa. isolamendu ekipoak, hormako ura hozteko dorreak, altzairuzko itxiturak, su-itzalgailuak, iragazkiak, hotz biltegia, linoleoa, teilatu panelak, erlaitzak, ate dielektrikoak, hormako papera inprimatzea, kanpoko publizitatea, pintura, pinturaren biskositatea handitzea, egurrezko suaren argazki. egurrezko suaren papera, urrezko eta brontzezko tinta, margotu kanpoko osagarriak.\nHurrengoa: Kolore malka\nMika hautsa 2


Justiziak 2015eko kanosoen auzi-eskea gaitzetsi du - OSAKIDETZA | sindicato ESK sindikatua\nOrain dela gutxi pertsonal laboralari 2015eko kanosoen gozamena ukatzen dion sententzia bat argitaratu du Administrazioarekiko Auzien Epaitegiak.\nJustiziak hartu dituen azken jarreren ostean, ez gaitu ezer harritzen, hala ere, ESKren iritziz, milaka lankideen eskubideak urratzeko epaileak erabili dituen argudioak, zentzugabekeria hutsa dira.\nZentzu honetan, aipatzekoa da epaileak argudiatzen duela, beste hainbat gauzen artean, neurriak lukeen kostu ekonomiko altua eta honen eragina aurrekontuetan. Horretarako, 2015eko “C” hepatitisaren tratamenduen finantzazioaren kostua eta sendagaien BEZaren igoera suposatu zuen gainkostua aipatzen ditu, aurrekontuetan desbideratze gehiagorik egitea bideraezina dela esateko.\nESKtik, Osakidetzako langilegoari eskubideak eman edo kentzeko justiziaren argudio hau salatu nahi dugu. Nork ezarri du epaile hau Eusko Jaurlaritzaren Ekonomia Kontseilaria bezala? Non geratzen da edozein Estatu Demokratikoari exijitzen zaion botere banaketa?\nEra berean, sententziaren zehaztapenak gaitzetsi nahi ditugu, Osakidetzako langilegoaren lan-eskubideak eta hiritarren kalitatezko osasungintza izateko eskubidea kontrajartzen bait ditu.\nESKtik argi eta garbi adierazi nahi dugu ez dutela lortuko. Kalitatezko osasun erabat publikoa defendatzen dugu, non gizarteari, kalitatezko zerbitzua eskaintzen zaion, eskubidez hornitutako langile profesionalen aldetik. Ez dira arazo kontrajarriak, elkarren osagarriak baizik: nekez emango da kalitatezko zerbitzua langilegoaren lana ez ba du onespena jasotzen.\nAmaitzeko, ESKtik nabarmendu nahi dugu, sententzia honek funtzio berdinak betetzen dituzten langileen arteko lan-baldintzen desparekotasuna areagotzen duela. Horregatik sententzia honi gure aurkakotasuna adierazi nahi diogu; lan berdinen aurrean, eskubide berdinak.\nGure eskubideak defenda ditzagun!!!


Bizkaia.Net - Bizkaimedia - NEKAZARITZAKO DIPUTATUAK BEHI GORRI ARRAZAREN IV. LEHIAKETAKO SARIAK BANATUKO DITU\nNEKAZARITZAKO DIPUTATUAK BEHI GORRI ARRAZAREN IV. LEHIAKETAKO SARIAK BANATUKO DITU\nLarunbata, 2012(e)ko Uztailaren 21a 11:00\nDatorren igandean, uztailak 22, Zornotzan; egun berean erakusketa, lanaren erakustaldia eta pottoken gaineko ibilaldiak egingo dira\nIrene Pardo Nekazaritzako diputatuak Bizkaiko Behi Gorri Arrazaren IV. Lehiaketako sariak banatuko ditu datorren igandean, uztailak 22, Bizkaiko Zornotza herrian. Egun berean erakusketa, lanaren erakustaldia eta pottoken gaineko ibilaldiak ere egingo dira Zornotzan. Zehatzago, behi gorri arrazako 55 abelburuk parte hartuko dute lehiaketan, 15 abeltzainenak. Bizkaiko Foru Aldundiko Nekazaritza Sailak lehiaketa horretarako laguntza ematen du. Gaur egun Bizkaia osoan 115 dira behi gorri arrazaren elkarteko bazkideak, eta denen artean 3.767 abelburu dituzte. Pottokak, berriz, 369 dira, eta beste arraza horren elkarteko 32 kiderenak dira.\nBehi gorria haragitarako behi arraza autoktonoa da, mendiko azienda arrazarik enblematikoenetarikoa. Galtzeko zorian egon da, baina gaur egun badu zentsu adierazgarria, eta horrek lehiakortasuna areagotzea ahalbidetu dio. Produkzioak hobetzea eta kontsumitzaileentzat interes handia duten kalitatezko produktuak eskaintzea helburu izan duten hautespen programen bitartez lortu da suspertze hori.\nBeste alde batetik, pottoka zaldi arraza, antzina meategietan mea ateratzeko erabiltzen zena, erdi basati bizi izan da gaur arte Euskal Herriko mendietan. Ilaje beltza du, gaztaina kolore ilunekoa, eta altuera txikia edo ertaina. Azken urteotan indarrez berpiztu da, pottoka-hazleen elkarteen ahaleginari esker, eta, bestalde, erabilera berri bat bilatu zaiolako: umeentzako ekitazioa eta aisia.\nBizkaiko Foru Aldundiko Nekazaritza sailak 270.000 euro bideratuko ditu erregimen estentsiboetan arraza autoktonoak ekoizteko sistemak sustatzeko (“Ferrari” dekretua). Hona hemen arraza onuradunak: Karrantzako ardia (muturbeltzak eta muturgorriak), ardi latxa eta sasiardia, Euskal Herriko mendiko zaldia eta pottoka, eta, behi-aziendan, montxina, pirenaikoa eta terreña. Ustiategiei onuradunek arraza autoktonoetako animalia ugaltzaileak izan behar dituzte; ingurumena eta natur ingurunea zein ustiatutako arraza autoktonoa zaindu eta hobetzera bideratu behar dute ekoizpena; animalien higiene eta ongizaterako baldintza egokietan egin behar dute ekoizpena, eta bermatu behar dute animalien osasun-egoera egokia dela eta haien elikadura baliabide naturaletan oinarrituta dagoela.\n“Ferrari” dekretuaren aplikazioaren emaitza oso positiboa izan da: etengabe handituz doa modu estentsiboan eta ingurumena errespetatzen duten ekoizpen-modu iraunkorrekin kudeatzen den abelburu zein hektarea kopurua. “Ferrari” deitzen zaio bertoko abere-arrazen hazkuntza estentsiborako ekoizpen sistemak sustatzeko laguntzei buruzko dekretuari. Izen horren atzean arraza autoktonoak kanpoko arraza hobetuen mailan jartzeko dugun beharra datza; bada, horretarako, abiadura handiagoan, Ferrari baten abiaduran, joan beharra dute, eta beharrezkoa duten “gasolina” kanpo-eraginak deritzenen barruan eskainitako zerbitzu batzuk emateagatik ematen zaizkien dituzten diru-laguntzon bidez lortzen dute.\nAbeltzainak, beren aldetik, ekoizpen-sistemak aldatzen ari dira, higiene-baldintzak, animalien ongizatea eta ingurumenaren babesa hobetzen duten sistemak erabiltzeko. Horrenbestez, ekoizleen erantzuna piztu nahian hasi dira herri-administrazioak, eta ahaleginak egiten dituzte ekoizleek beste irizpide batzuk aplika ditzaten. Abeltzaintzari dagokionez, abere-aziendako arrazak hobetzera bideratuko dira ahaleginak: arraza autoktonoak eta hazkuntza estentsiboa sustatzen dira, baina betiere ingurunea eta animalien ongizatea errespetatuz.


Aurrekoa Otsailak 07 Ostirala Hurrengoa\nOtsailak 07 • 20:00 • Imanol Larzabal Aretoa (Lugaritz K.E.) (Antiguo-Ibaeta) Musika\nBertsolariak: Unai Muñoa eta Ander Lizarralde.\nMusikariak: Aitor Atxega eta Imanol Kamio.\nHainbat diziplina artistiko lantzen dira lan honetan, hala nola, bertsoa, antzerkia, poesia, musika... Unai Muñoa eta Ander Lizarralde bertsolariek euren baitako egiak eta esperientziak kontatuko dituzte, eta hain unibertsala den gai bat aztertuko dute: harremanak. Doinu berriak plazaratuko dituzte, bai eta kantu proposamen berriak ere. Hori guztia umorez zipriztinduta, eta Imanol Kamioren piano eta eskusoinuaren eta Aitor Atxegaren baxu zein gitarraren doinuek lagunduta.\nInformazio gehiago: Buhameak.\nOtsailak 07 • 20:00 • El Nido taberna (Alcalde José Elósegui, 130) (Altza-Larratxo) Antzerkia eta Dantza


Hiru kontzertu handik itxiko dute Musikeneko Irakasle Zikloa | MUSIKENE\nHome / Berriak / Hiru kontzertu handik itxiko dute Musikeneko Irakasle Zikloa\nUrtarrilaren 28an, ostirala, Arturo Tamayo Orkestra Zuzendaritza irakaslea ikasle ensemble batek interpretatuko duen kontzertuaren buru izango da. Emanaldian Igor Stravinsky, Luis de Pablo, Kurt Weill, Gabriel Erkoreka eta Oliver Messiaenen musikaz gozatzeko aukera izango dugu. Bertan Aitor Garitano tenorrak, Sara Vazquez txirulariak eta Sebastian Armas biolinistak bakarlari gisa parte hartuko dute. Hitzordua 19:00etan izango da Musikeneko auditoriumean.\nHurrengo egunean, urtarrilaren 29an, larunbata, Gabriella de Esteban eta Arturo Tamayo zuzendari eta Musikeneko irakasleek Leonardo Moyano, Eros Quesada eta Aritz Labrador Orkestra Zuzendaritzako ikasleekin eszenatokia partekatuko dute matinée saio batean, Musikeneko ikasle ensemble bat zuzenduz. Topaketa honetan, Paul Hindemith, Richard Strauss eta Luciano Berioren musikarekin, Alicia Grünwald (mezzosopranoa) eta María Martín Campos (sopranoa) bakarlariek ere parte hartuko dute. Kontzertua 12:00etan izango da Musikeneko auditoriumean.\nZikloko azken kontzertua larunbatean bertan izango da, 19:00etan, eta Iñaki Alberdi akordeoi jotzaileak, Gonzalo Tejada kontrabaxu jotzaileak eta Mikel Andueza saxofoi jotzaileak osatutako hirukotea izango da oholtzan. Akordeoi mikrotonal eta tenperatutako Iñaki Alberdiren errepertorioko sei pieza oinarri hartuta, interpretatzaileek -guztiak Musikeneko irakasleak- hibrido bat eskainiko dute, partituradun musika garaikideko kontzertu baten eta jazz topaketa baten arteko fusio saio bat, inprobisazioa osagai garrantzitsua izango delarik. Helburua abangoardiako musika jazzera hurbiltzea da, bai eta alderantziz ere, hau da, jazzak berezko dituen inprobisazioa eta metodologia beste musika-hizkuntza mota batera hurbiltzea, espazio sinboliko komun imajinario bat aurkitzeko helburuz.\nKontzerturako sarrera doakoa eta librea izango da, lekua bete arte. Egungo osasun-egoera dela eta, agintariek ezarritako segurtasun-neurriei jarraituz, garaiz joatea gomendatzen da. Ateak emanaldia hasi baino ordu erdi lehenago irekiko dira, eta ordura arte ilara gorde beharko da segurtasun-distantzia errespetatuz. Era berean, derrigorrezkoa izango da COVID pasaportea aurkeztea eta musukoa une oro erabiltzea. Halaber, bertako langileek emandako jarraibideak betetzea eskatzen da. Aretoan sartzean, eskuak gel hidroalkoholikoarekin garbitzea ere gomendatzen da. Programa osoa HEMEN


Euskadin enpresa bat sortu ahal izango da 48 ordutan – Ekonomiaren KZ\nEusko Jaurlaritzak administrazio-izapideak erraztea proposatu du, ekintzaileek beharrezko izapideak egin ahal izan ditzaten, enpresa berri bat 48 orduko epean eratzeko.\nArantxa Tapia Eusko Jaurlaritzako Ekonomiaren Garapen, Iraunkortasun eta Ingurumen sailburuak iragarri duenez, Eusko Jaurlaritzak apirilaren amaieran onartu zuen Ekintzailetzaren Erakundearteko 2021-2024 Plana aurkeztu du Legebiltzarrean.\nPlan horrek 389 milioi euroko esfortzu ekonomikoa aurreikusten du, horietatik 259 milioi zuzeneko inbertsioari dagozkio eta 130 inguru laguntza fiskalei.\nTapiak azaldu duenez, ekintzailetza Euskadiko ekonomiaren “eraldaketa palanka” izan dadin, “Konplexutasunaren eta ziurgabetasunaren aurrean arin erantzuten jakin behar da”. Horretarako, Eusko Jaurlaritzak “asmo handiko erronka” hartu du bere gain: enpresa berri bat eratzeko tramitazio administratiboaren epeak murriztea.\nEstrategia horretan, orain arte koordinaziora mugatzen zen “instituzioek osatutako gobernantza” berri bat abian jartzeak Ekintzailetzaren Euskal Ekosistemaren Aholku Batzorde bat sortzea aurreikusten du, berriki onartutako 2025 Eraldaketa Digitalaren Estrategian aurreikusitako “elkarreragingarritasun-plataformari” eraginkortasun handiagoa emateko.\nAdministrazioen lan koordinatua areagotzeak eta plataforma berriak enpresa berriak eratzeko izapide administratiboak arintzea ahalbidetuko dute, horrela, “Ondo definitutako eta egituratutako ideia on batek ez du bidean geratzeko arriskurik izango”, Tapiaren arabera.\nPlan horren bidez, oinarri teknologikoko 1.000 proiektu eta 450 enpresa berri lagundu nahi dira 2024ra arte, ekosistema eta ekintzailetzaren finantzaketa indartzeko, eraldaketa ekonomiko eta sozialaren palanka gisa.\nEkosistema hori indartzeko, 776 ekintza eta 11 “erronka” planteatzen ditu, hala nola ekintzailetza “herrialdearen lehentasun” gisa kokatzea, industria adimendunaren espezializazioa bultzatzea, talentu ekintzaileko “harrobi” bat sortzea eta ekintzailetzaren zerbitzura dagoen zerga-sistema bat sortzea.\nTapiak, 11 erronken artean, ekintzailetza Euskadiko industria adimenduneko espezializazioarekin lerrokatzea aipatu du, “Segur egiteko”, gainditzeko helburuarekin ondo egiten den horretan.\nGainera, “Ekintzailetza-misio berriek” egungo “trantsizio handiei” helduko diete, hala nola teknologia-digitalari, energia- eta ingurumen-arlokoei eta gizarte- eta osasun-arlokoei.\nEkintzailetza Planean aurreikusitako 776 ekintzetatik 470 Eusko Jaurlaritzarenak eta foru-aldundienak dira; gainerakoak udalen, garapen agentzien eta ekosistemako beste eragile batzuen proiektuak dira.\nSailburuak gogorarazi duenez, ekintzailetzaren euskal ekosistema horrek oinarri teknologikoko 779 enpresa berritzaile berri eta 3.422 lanpostu sortu ditu azken zortzi urteotan, besteak beste, industrian, IKTetan, biozientzietan, osasunean eta energian.\n← EBAk bitartekoak mugagabe ez finkoak onartzera behartu du Gorena\n14.100 milioi euro zor dizkiote Estatuko Zerga Agentziari →\nEAEANk baliogabetzat jo du Barakaldoko eta Sestatoko PCBren LEEa


Familiek jaso ditzaketen laguntzak eta kenkariak - Ba da beste modu bat | Laboral Kutxa Blog\nCOVID-19ak eragindako krisi ekonomikoak egoera bereziki ahulean utzi ditu gure inguruko familia asko: Biztanleria Aktiboaren azken Inkestaren arabera, kide guztiak langabezian dituzten familia-taldeen kopurua % 18,1 igo zen 2020an; kopuru hori 1,2 milioira iritsi zen, azken urteetako zifrarik handiena.\nEgoera hori eta beste batzuk arintze aldera, erakunde publikoek hainbat laguntza mota eskaintzen dituzte egoera bereziki zaurgarrian dauden familientzat edo, besterik gabe, beren egunerokotasunari duintasunez aurre egin ahal izateko osagarri ekonomiko bat behar duten familientzat. Honako hauek dira kolektibo horientzat dauden laguntza nagusiak:\nKoronabirusaren krisiak eragindako familiak\nOsasun-larrialdiko egoeraren ondorioz, Eusko Jaurlaritzak 54,6 milioi euroko ezohiko neurri-sorta bat gaitu zuen joan den urteko martxoan. Neurri horien artean, aurrekontu-igoerak sartzen dira zenbait ataletan. Horien artean daude, besteak beste, Gizarte Larrialdiko Laguntzak (GLL), 16 milioi euroko igoera izan dutenak; Laneko eta familiako bizitzaren kontziliaziorako programaren hedapena, 15 milioitan handitu dena; eta beste partida ekonomiko gehigarri batzuk.\nFamilientzako laguntzen barruan, familia ugariei bideratutako kapitulu bat dago, kolektibo horrek hainbat laguntza eta kenkari mota jasotzen baititu:\n-Onura fiskalak, kenkarien aurrerakina barne.\n-Deskontuak tarifa elektrikoa, garraioak eta kultura- eta kirol-jarduerak ordaintzeko orduan.\n-Lehentasuna etxebizitza babestua eskuratzeko orduan.\n-Malgutasun handiagoa prestakuntza-programa, beka edo prestazioetan sartzeko betekizunetan.\n-Guraso bakarreko familientzako laguntzak. Guraso bakar bat eta haien ardurapeko seme-alaba bat edo gehiago dituzten familiei daude bideratuta. Familiek oro har jasotzen dituzten seme-alabengatiko laguntza guztiak sartzen dira, baita ardurapeko seme-alabak izateagatiko beste prestazio osagarri batzuk eta PFEZeko kenkariak ere.\nZaurgarritasun-egoeran dauden familia-taldeek ere hainbat laguntza jaso ditzakete etxebizitza bat dutela bermatzeko. Horien artean daude:\n-Maileguak subsidiatzea. Hilero hipoteka ordaintzeko laguntza bat da.\n-Alokairurako laguntzak. Alokairu-erregimeneko ohiko etxebizitza bat eskuratzeko laguntzak dira, baliabide ekonomiko gutxi dituzten pertsonentzat. Atal honen barruan, hainbat aukera daude:\n-Alokairuko etxebizitza gazteentzat, adinekoentzat, desgaitasuna duten pertsonentzat, genero-indarkeriaren biktimentzat, beren ohiko etxebizitzatik kaleratutako pertsonentzat, etxerik gabeko pertsonentzat eta bereziki zaurgarriak diren beste pertsona batzuentzat. Euskadin, laguntza hori Gaztelagun programaren bidez arautzen da. Programa horrek 600 eta 750 euro bitarteko errentak osatzen ditu gehienez.\n-Etxebizitza librea alokatzeko laguntzak, COVID-19ak eragindako zaurgarritasunagatik. Eusko Jaurlaritzak 15,5 milioi euroko funtsa sortu du pandemiak eragindako kaudimengabezia-egoerak arintzeko, etxebizitza libreen alokairuak ordaintzea ezinezkoa den kasuetan. Laguntza horiek hilean 794 eurotik beherako diru-sarrerak dituzten familiei bideratuta daude, hilean gehienez ere 934, 1.113 eta 1.324 euro artean jasotzen dituztenentzat, Gasteizen, Bilbon edo Donostian bizi badira, hurrenez hurren. Programa horren bidez, pandemiak beste kolektibo zaurgarri batzuetan izan duen inpaktuak sortutako muturreko larrialdi-egoerei aurre egin nahi zaie.\nOro har, erakundeek hainbat ekarpen egin dituzte alderdi hauekin lotuta:\n-Etxebizitzaren kontserbazioa, erabiltzeko segurtasuna eta irisgarritasuna hobetzea.\n-Birgaitzea eta urbanizatzea.\nKolektibo zaurgarrienetako bat beren diru-sarrerak eskuratzeko bide nagusia galdu duten edo diru-sarrerarik ez duten familiak dira. Beren egoera arintzeko, talde horiek hainbat prestazio izan ditzakete:\n-Gizarte Segurantzaren ordaindutakoaren araberako prestazioak, kotizazioekin lotuak. Horien artean daude, besteak beste, erretiro-pentsioak, alargun-pentsioak eta ezintasun iraunkorragatiko pentsioak, eta aldi baterako ezintasunagatiko, langabeziagatiko eta jarduera uzteagatiko prestazioak, autonomoen kasuan. Laguntza horiei amatasunagatik eta aitatasunagatik ematen direnak gehi dakizkieke, hala nola jaiotza-baimena, adopzio-baimena, haurdunaldiko arriskuagatiko baimena, eta abar.\n-Gizarte Segurantzaren ordaindutakoaren araberakoak ez diren prestazioak. Laguntza horiek ordaindutakoaren araberako prestaziorik jasotzen ez duten familiei daude bideratuta, premia-egoeran daudenean eta baliaezintasunagatik edo erretiroagatik babesa behar dutenean.\n-Bizitzeko gutxieneko errenta. Pobrezia-arriskuan edo gizarte-bazterkeria egoeran dauden pertsonen oinarrizko premiak asetzea du helburu.\n-Laguntza fiskalak PFEZren aitorpenean. Baliabide gutxiko familiek jasaten duten karga fiskala murriztea dute helburu.\n-Gogoratu, zure errenta-aitorpenean aplika ditzakezun kenkariei buruzko edozein kontsulta egiteko, LABORAL Kutxako zure bulegoko langileekin harremanetan jar zaitezkeela, baita telematikoki ere.


ELIKA Investigación | Eusko Jaurlaritzak proiektu transnazionalak co-finantzatuko ditu 4 ERA-NETen baterako deialdi batean - ELIKA Investigación\nBidaltze data 7 urtarrila, 2021\nAnimalia-ekoizpenerako sistema jasangarrien SusAn ERA-NETak deialdi bat aterako du beste 3 ERA-NETekin batera: FACCE ERA-GAS (nekazaritzako eta basogintzako berotegi-efektuko gasen zaintza eta murrizketa), ICT AGRI-FOOD (IKTak aplikatzen zaizkien nekazaritzako elikagaien sistemak) eta SusCrop (labore jasangarrien ekoizpena). Deialdi hori diziplinarteko ikerketa-proiektu transnazionalak egiteko izango da.\nDeialdiaren xedea da nekazaritzako eta abeltzaintzako sistemak (berr)integratzea, eta, hala, sistema horien arteko zirkulartasuna hobetzea, baita ustiategietako jasangarritasuna hobetzea eta berotegi-efektuko gasen eragina murriztea ere.\nGaur-gaurkoz, 20 herrialdek hartu dute deialdia finantzatzeko konpromisoa, baita Europako bi eskualdek ere: Euskadi eta Flandria. Eusko Jaurlaritzak, ELIKAren babes teknikoarekin, deialdi horretara aurkezteko interesa duten euskal erakunde publiko-pribatuak finantzatuko ditu.\nDeialdia 2021eko otsailean argitaratzea aurreikusten da; orduan jakinaraziko dira horren xedearen xehetasun guztiak, eskaera egiteko prozesua eta kronograma.\nSusAn-en baterako deialdiaren aurretiazko iragarkia


Petrolio merkea, garapenaren eragilea ~ Blog de Petronor\nPetrolio merkea, garapenaren eragilea\n16.9.15 Petronor No hay comentarios\nPetrolioaren prezioaren beherakada nabarmena ari omen da hainbat ekonomia eta merkatu kinka larrian jartzen. Pretrolio-prezioaren beherakada krisialdiaren jatorritzat jo izaten da. Baina, egia ote?\nEgia da, bai, lotura handia izan ohi dela petrolio-prezioaren eta ekonomiaren artean, baina, zenbaitek besterik uste izan arren, ez norabide txarrean, onean baizik. Hau da, gehien-gehienetan behintzat, gordinaren prezioaren beherakadak garapena suspertu ohi du, eta ez hondamendia erakarri.\nDatua datu, azken hiru hamarkadotan, pretrolio-prezioa erdiratu den kasu guztietan (1982-83, 1985-86, 1992-93, 1997-98 eta 2001-02), ekonomiak nabarmen gora egiten amaitu du eta, inondik ere ez, ordea, behera. Hain zuzen, alderantziz, azken 50 urteotan, mundu mailako ekonomia-murrizketa guztiak petrolioaren prezioa garestitzearen ondotik izan dira. Esaterako, 2007an pretrolio-prezioa ia hirukoiztu egin zen, 50 dolarretik 140era, eta hurrengo urtean etorri zen, 2008an, oraindik ere indarrean dirauen krisialdi luzea.\nArrazoiak asko eta konplexu samarrak dira, baina bat behintzat oso argia: petrolioaren prezioa merketzen den neurruan, jendea beste hainbat gauzatan gastatzeko diru-aukeraz geratzen dela. Adibidez, munduan 34.000 milioi upel petrolio kontsumitzen badira urtean, eta upela 60$ merketuko balitz, bi bilioi dolar geratuko lirateke kontsumitzaileen eskutan, ekoizleen sakelera pasatu beharrean.\nHau da, bi bilioi dolar, beste edozein kontumo-mota areagotzeko ikaragarrizko altxorra. Gastua suspertzeko eta ekonomia garatzeko, alegia.


Medeakeko kide batek jasandako eraso sexista eta transfoboa salatu du Usurbilgo Udalak - Noticias - Usurbil\nOhar honen bidez Usurbilgo Udalak salatu nahi du Medeak taldeko kide batek pasa den maiatzaren 23an Aritzetako gasolindegian, Usurbilen, jasandako eraso sexista, transfoboa eta lesbofoboa eta, bide batez, elkartasun osoa adierazi.\nMedeak taldeak berak eman du erasoaren berri. Talde horren arabera, arrazoi lesbofobo eta transboboek bultzatuta, eraso fisiko larria jasan zuen gizon baten eskuetan. Errepidean zirela ustez izandako ika-mika baten ondorioz, gizonak gasolindegiraino jarraitu zuen eta han eraso egin zion. Bere testigantza eman du argitara, eta honako pasarteak nabarmendu nahi ditugu:\n“Konturatu orduko, kotxeko atea ireki zuen, lepotik heldu eta gidariaren ondoko eserlekuan etzanarazi ninduen... Ni itotzen saiatu bitartean, garrasika hasi zitzaidan: hil egingo ninduela, suntsitu egingo ninduela, lehertu egingo ninduela (..)\nEzkerreko titia hautsita neukan, tipoak txiki-txiki egin zuen: gorrituta zegoen, harramazkaz beteta, eta ubeldura bat egin zidan, oraindik desagertu ez dena. Mina neukan lepoan, kontraktura bat, eta, batez ere, irainduta sentitzen nintzen; titiak zanpatu zizkidan. Bularraldea sutan neukan. Ez nuen ezertxo ere ulertzen".\n“Esan beharra daukat ohituta nagoela egunerokoan bortizkeria maila oso altu bat jasotzera. Bollera eta transgeneroa naizenez, indarkeria izugarria bizi izan dut. Argi ikusten dut nire gorputzak berak zer-nolako amorrua, nazka, higuina eta hiltzeko gogoa pizten dien gizon askori”\nMaiatzaren 29an egin zen epaiketa, eta akusatuak onartu egin zituen bere aurkako karguak eta eraso arina eta mehatxuak izan zirela ebatzi zuen epaileak. Epaileak ez du sexu erasoa izan zela onartu, eta, ondorioz, 150 euroko kalte-ordaina eta urruntze agindua ezarri dizkio. Hori dela eta, biktimak salatu egin du epailearen erabakia: “Transfobia eta lesbofobia ez dira sexu erasotzat hartzen: tipo batek titiak txikitu zizkidan, baina horrek ez omen dauka inongo kutsu sexualik”.\nHori guztia dela eta, Usurbilgo Udalak ozen salatu nahi du erasoa, eta trasnfobiaren eta lesbofobiaren aurkako borrokarekiko bere konpromisoa nabarmendu. Zentzu horretan, bat egiten du Medeak-ek kaleratutako agiriarekin: medeak.wordpress.com/2019/06/03/eraso-sexual-transfobo-eta-lesbofoboa-medeakeko-kide-bati-agresion-sexual-transfoba-y-lesbofoba-a-una-medeak/